title: Deċiżjoni tal-Kunsill tat- 8 ta' Novembru 2007 li taħtar il-membri u l-membri supplenti tal-Bord ta' Tmexxija ta' l-Aġenzija Ewropea għas-Saħħa u s-Sigurtà fuq il-post tax-xogħol

text:
               14.11.2007

               MT

               Il-Ġurnal Uffiċjali ta’ l-Unjoni Ewropea

               C 271/4

      DEĊIŻJONI TAL-KUNSILL

   tat-8 ta' Novembru 2007
   li taħtar il-membri u l-membri supplenti tal-Bord ta' Tmexxija ta' l-Aġenzija Ewropea għas-Saħħa u s-Sigurtà fuq il-post tax-xogħol
   (2007/C 271/04)
   IL-KUNSILL TA' L-UNJONI EWROPEA,
   Wara li kkunsidra r-Regolament tal-Kunsill (KE) Nru. 2062/94 tat-18 ta' Lulju 1994 li jistabbilixxi Aġenzija Ewropea għas-Sigurtà u s-Saħħa fuq ix-Xogħol (1), u b'mod partikolari l-Artikolu 8 tiegħu,
   Wara li kkunsidra l-lista tan-nomini għall-ħatra ssottomessa lill-Kunsill mill-gvernijiet ta' l-Istati Membri,
   Wara li kkunsidra l-lista tan-nomini għall-ħatra ssottomessa lill-Kunsill mill-Presidenza tal-Kumitat Konsultattiv tas-Sigurtà u l-Protezzjoni tas-Saħħa fuq ix-Xogħol rigward il-proposta mill-gruppi tal-membri li jirrappreżentaw lill-organizazzjonijiet tal-ħaddiema u lil min iħaddem ġewwa dan il-Kumitat,
   Billi:

               (1)

               Bid-Deċiżjoni tiegħu tat-3 ta' Ġunju 2002 (2) dawn li ġejjin għandhom jiġu maħtura membri u alternanti tal-Bord ta' Amministrattiv ta' l-Aġenzija Ewropea tas-Siġurtà u s-Saħħa fuq ix-Xogħol għall-perjodu taż-żmien mit-3 ta' Ġunju 2002 sat-2 ta' Ġunju 2005.

               (2)

               Bid-Deċiżjoni tiegħu tal-15 ta' Novembru 2004 (3), il-Kunsill ħatar lill-membri u lill-membri supplenti li jirrappreżentaw lill-Istati Membri l-ġodda.

               (3)

               Il-Bord Amministrattiv baqa' fil-kariga sad-dħul fis-seħħ tar-Regolament tal-Kunsill (KE) Nru 1112/2005, li jemenda r-Regolament tal-Kunsill (KE) Nru 2062/94.

               (4)

               Bis-saħħa tar-Regolament tal-Kunsill (KE) Nru 1112/2005, il-Bord amministrattiv ġie sostitwit minn Bord ta' Tmexxija.

               (5)

               Il-membri u l-membri supplenti tal-Bord ta' Tmexxija imsemmi għandhom jiġu maħtura għall-perijodu taż-żmien ta' tliet snin,

         IDDEĊIDA KIF ĠEJ:
   Artikolu 1
   Dawn li ġejjin għandhom jiġu maħtura membri u alternanti tal-Bord ta' Tmexxija ta' l-Aġenzija Ewropea tas-Siġurtà u s-Saħħa fuq ix-Xogħol għall-perjodu taż-żmien mit-8 ta' Novembru 2007 sas-7 ta' Novembru 2010:
   I.   RAPPREŻENTANTI TAL-GVERN

               Pajjiż

               Membri

               Membri supplenti

               Il-Belgju

               Is-Sur Willy IMBRECHTS

               Is-Sur Christian DENEVE

               Il-Bulgarija

               Is-Sur Atanas KOLCHAKOV

               Is-Sur Petar HADJISTOJKOV

               Ir-Repubblika Ċeka

               Is-Sinjura Daniela KUBÍČKOVÁ

               Is-Sinjura Martina KAJÁNKOVÁ

               Id-Danimarka

               Is-Sinjura Charlotte SKJOLDAGER

               Is-Sinjura Tove LOFT

               Il-Ġermanja

               Is-Sur Ulrich RIESE

               Is-Sur Kai SCHÄFER

               L-Estonja

               —

               Is-Sinjura Egle KÄÄRATS

               L-Irlanda

               Is-Sur Daniel KELLY

               Is-Sinjura Mary DORGAN

               Il-Greċja

               Is-Sur Trifon GINALAS

               Is-Sur Konstantinos PETINIS

               Spanja

               Is-Sur Mário GRAU-RIOS

               Is-Sinjura Pilar CASLA-BENITO

               Franza

               Is-Sinjura Mireille JARRY

               Is-Sur Yvan DENION

               L-Italja

               Is-Sinjura Lea BATTISTONI

               Is-Sur Mario ALVINO

               Ċipru

               Is-Sur Leandros NICOLAIDES

               Is-Sur Marios KOURTELLIS

               Il-Latvja

               Is-Sur Renārs LŪSIS

               Is-Sinjura Jolanta KANČA

               Il-Litwanja

               Is-Sinjura Aldona SABAITIENĖ

               Is-Sinjura Aušra STANKIUVIENĖ

               Il-Lussemburgu

               Is-Sur Paul WEBER

               Is-Sur Robert HUBERTY

               L-Ungerija

               Is-Sur András BÉKÉS

               Is-Sinjura Mária GROSZMANN

               Malta

               Is-Sur Mark GAUCI

               Is-Sur Vincent ATTARD

               L-Olanda

               Is-Sur R. FERINGA

               Is-Sur M.G. DEN HELD

               L-Awstrija

               Is-Sinjura Gertrud BREINDL

               Is-Sinjura Eva-Elisabeth SZYMANSKI

               Il-Polonja

               Is-Sinjura Danuta KORADECKA

               Is-Sur Daniel PODGÓRSKI

               Il-Portugall

               —

               —

               Ir-Rumanija

               Is-Sinjura Daniela MARINESCU

               Is-Sur Dan Ion OPREA

               Is-Slovenja

               Is-Sinjura Tatjana PETRIČEK

               Is-Sur Jože HAUKO

               Is-Slovakkja

               Is-Sur Miloš JANOUŠEK

               Is-Sinjura Elena PALIKOVÁ

               Il-Finlandja

               Is-Sur Mikko HURMALAINEN

               Is-Sinjura Anna-Liisa SUNDQUIST

               L-Iżvezja

               Is-Sur Bertil REMAEUS

               Is-Sinjura Anna-Lena HULTGÅRD SANCINI

               Ir-Renju Unit

               Is-sinjura Elizabeth HODKINSON

               Is-Sur Malcolm DARVILL

         II.   RAPPREŻENTANTI TAT-TRADE UNIONS

               Pajjiż

               Membri

               Membri supplenti

               Il-Belgju

               Is-Sur François PHILIPS

               Is-Sur Herman FONCK

               Il-Bulgarija

               Is-Sur Aleksandar ZAGOROV

               Is-Sur Ivan KOKALOV

               Ir-Repubblika Ċeka

               Is-Sur Miroslav KOSINA

               Is-Sur Jaroslav ZAVADIL

               Id-Danimarka

               Is-Sur Jan KAHR FREDERIKSEN

               Is-Sinjura Lone JACOBSEN

               Il-Ġermanja

               Is-Sinjura Marina SCHROEDER

               Is-Sur Maximilian ANGERMAIER

               L-Estonja

               Is-Sur Argo SOON

               Is-Sur Ülo KRISTJUHAN

               L-Irlanda

               Is-Sur Sylvester CRONIN

               Is-Sur Fergus WHELAN

               Il-Greċja

               Is-Sur Ioannis ADAMAKIS

               —

               Spanja

               Is-Sur Fernando RODRIGO CENCILLO

               Is-Sur Dionis OÑA

               Franza

               Is-Sur Gilles SEITZ

               Is-Sur Henri FOREST

               L-Italja

               Is-Sinjura Cinzia FRASCHERI

               Is-Sur Diego ALHAIQUE

               Ċipru

               Is-Sur Nicos ANDREOU

               Is-Sinjura Maria THEOCHARIDOU

               Il-Latvja

               Is-Sur Ziedonis ANTAPSONS

               Is-Sur Mārtiņš PUŽULS

               Il-Litwanja

               —

               —

               Il-Lussemburgu

               Is-Sur Claude FORGET

               Is-Sur Marcel GOEREND

               L-Ungerija

               Is-Sinjur Károly GYÖRGY

               Is-Sur Pál GERGELY

               Malta

               Is-Sur Anthony CASSAR

               Is-Sur Salv SAMMUT

               L-Olanda

               Is-Sur Willem VAN VEELEN

               Is-Sur Arie WOLTMEIJER

               L-Awstrija

               Is-Sinjura Julia LISCHKA

               Is-Sinjura Karin ZIMMERMANN

               Il-Polonja

               Is-Sinjura Anita NOWAKOWSKA

               Is-Sinjura Iwona PAWLACZYK

               Il-Portugall

               Is-Sur Armando DA COSTA FARIAS

               —

               Ir-Rumanija

               Is-Sur Adrian COJOCARU

               Is-Sinjura Maria GHIMPU

               Is-Slovenja

               Is-Sinjura Lučka BÖHM

               Is-Sinjura Spomenka GERŽELJ

               Is-Slovakkja

               Is-Sur Bohuslav BENDÍK

               Is-Sur Jaroslav BOBELA

               Il-Finlandja

               Is-Sinjura Raili PERIMÄKI

               Is-Sur Erkki AUVINEN

               L-Iżvezja

               Is-Sur Sven BERGSTRÖM

               Is-Sur Börje SJÖHOLM

               Ir-Renju Unit

               Is-Sur Hugh ROBERTSON

               Is-Sinjura Liz SNAPE

         III.   RAPPREŻENTANTI TA' L-ORGANIZZAZZJONIJIET TA' MIN IĦADDEM

               Pajjiż

               Membri

               Membri supplenti

               Il-Belgju

               Is-Sur André PELEGRIN

               Is-Sur Ir. Kris DE MEESTER

               Il-Bulgarija

               —

               —

               Ir-Repubblika Ċeka

               Is-Sur Karel PETRŽELKA

               Is-Sur Miroslav BURIŠIN

               Id-Danimarka

               Is-Sur Thomas PHILBERT NIELSEN

               Is-Sinjura Anne-Marie RØGE KRAG

               Il-Ġermanja

               Is-Sur Thomas HOLTMANN

               Is-Sur Herbert BENDER

               L-Estonja

               Is-Sinjura Heddi LUTTERUS

               Is-Sur Ilmar LINK

               L-Irlanda

               Is-Sur Tony BRISCOE

               Is-Sur Kevin ENRIGHT

               Il-Greċja

               Is-Sur Pavlos KYRIAKONGONAS

               Is-Sinjura Natascha AVLONITOU

               Spanja

               Is-Sinjura Pilar IGLESIAS VALCARCE

               Is-Sur Pere TEIXIDÓ CAMPÁS

               Franza

               Is-Sinjura Nathalie BUET

               Is-Sur Patrick LÉVY

               L-Italja

               —

               —

               Ċipru

               Is-Sur Lefteris KARYDIS

               Is-Sinjura Christina VASILA

               Il-Latvja

               Is-Sinjura Liene VANCĀNE

               —

               Il-Litwanja

               —

               —

               Il-Lussemburgu

               Is-Sur François ENGELS

               —

               L-Ungerija

               Is-Sur Géza BOMBERA

               Is-Sur Antal SZABADKAI

               Malta

               Is-Sur Joe DELIA

               —

               L-Olanda

               Is-Sur Bob KONING

               Is-Sur Mario VAN MIERLO

               L-Awstrija

               Is-Sinjura Christa SCHWENG

               Is-Sur Heinrich BRAUNER

               Il-Polonja

               Is-Sur Jacek MECINA

               —

               Il-Portugall

               Is-Sur Marcelino PENA COSTA

               Is-Sur José COSTA TAVARES

               Ir-Rumanija

               Is-Sur Ovidiu NICOLESCU

               Is-Sur Adrian IZVORANU

               Is-Slovenja

               —

               Is-Sur Igor ANTAUER

               Is-Slovakkja

               —

               Is-Sur Boris MICHALÍK

               Il-Finlandja

               Is-Sur Jyrki HOLLMÉN

               Is-Sur Rauno TOIVONEN

               L-Iżvezja

               Is-Sinjura Bodil MELLBLOM

               —

               Ir-Renju Unit

               Is-Sinjura Janet ASHERSON

               Is-Sur Keith SEXTON

         Artikolu 2
   F'data iktar tard il-Kunsill ser jaħtar il-membri li għadhom ma ġewx nominati.
   Artikolu 3
   Din id-Deċiżjoni għandha tiġi ppubblikata, għall-informazzjoni, fil-Ġurnal Uffiċjali ta' l-Unjoni Ewropea.

      Magħmul fi Brussell, 8 ta' Novembru 2007.

            Ghall-Kunsill

            Il-President

         R. PEREIRA

      (1)  ĠU L 216, 20.8.1994, p. 1. Ir-Regolament kif emendat bir-Regolament (KE) Nru 1112/2005 (ĠU L 184, 15.7.2005, p. 5).

      (2)  ĠU C 161, 5.7.2002, p. 5.

      (3)  ĠU C 24, 29.1.2005, p. 2.


title: Id-Deċizjoni tal-Kunsill ta' l-20 ta' Lulju 1998 li tapprova l-awdituri esterni tal-Bank Ċentrali Ewropew

text:
Avviż Legali Importanti

|

31998D0481

Official Journal L 216 , 04/08/1998 P. 0007 - 0007

		Id-Deċizjoni tal-Kunsillta' l-20 ta' Lulju 1998li tapprova l-awdituri esterni tal-Bank Ċentrali Ewropew(98/481/KE)IL-KUNSILL TA' L-UNJONI EWROPEA,Wara li kkunsidra l-Protokoll dwar l-Istatut tas-Sistema Ewropea tal-Banek Ċentrali u tal-Bank Ċentrali Ewropew u partikolarment l-Artkolu 27.1 tiegħu,Wara li kkunsidra r-Rakkomandazzjoni tal-Kunsill Governattiv tal-Bank Ċentrali Ewropew (hawnhekk iżjed ’il quddiem msejħa l-"BĊE") tad- 19 ta' Ġunju 1998,Billi l-kontijiet tal-BĊE u tal-banek ċentrali nazzjonali għandhom jiġu vverifikati minn awdituri indipendenti esterni rrakomandati mill-Kunsill Governattiv u approvati mill-Kunsill ta' l-Unjoni Ewropea;Billi il-Kunsill Governattiv tal-BĊE irrakommanda lil Coopers and Lybrand bħala l-awdituri esterni tal-BĊE,IDDEĊIEDA KIF ĠEJ:Artikolu 1Coopers and Lybrand huma b'dan approvati bħala l-awdituri esterni tal-BĊE.Artikolu 2Din id-Deċiżjoni għandha tiġi innotifikata lill- BĊE.Artikolu 3Din id-Deċiżjoni għandha tiġi ppubblikata fil-Ġurnal Uffiċċjali tal-Komunitajiet Ewropej.Magħmula fi Brussel, fl-20 ta' Lulju 1998.Għall-KunsillIl-PresidentW. Molterer--------------------------------------------------


title: Deċiżjoni (UE) 2015/529 tal-Bank Ċentrali Ewropew tal- 21 ta' Jannar 2015 li temenda d-Deċiżjoni BĊE/2004/3 dwar l-aċċess pubbliku għal dokumenti tal-Bank Ċentrali Ewropew (BĊE/2015/1)

text:
                  28.3.2015

                  MT

                  Il-Ġurnal Uffiċjali tal-Unjoni Ewropea

                  L 84/64

            DEĊIŻJONI (UE) 2015/529 TAL-BANK ĊENTRALI EWROPEW
      tal-21 ta' Jannar 2015
      li temenda d-Deċiżjoni BĊE/2004/3 dwar l-aċċess pubbliku għal dokumenti tal-Bank Ċentrali Ewropew (BĊE/2015/1)
      Il-Kunsill Governattiv tal-Bank Ċentrali Ewropew,
      Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, u b'mod partikolari l-Artikolu 12.3 tiegħu,
      Wara li kkunsidra d-Deċiżjoni BĊE/2004/2 tad-19 ta' Frar 2004 li tadotta r-Regoli tal-Proċedura tal-Bank Ċentrali Ewropew (1), u partikolarment l-Artikolu 23 tagħha,
      Billi:

                  (1)

                  Skont l-Artikolu 127(6) tat-Trattat dwar il-Funzjonament tal-Unjoni Ewropea, il-Kunsill adotta r-Regolament (UE) Nru 1024/2013 (2) li jikkonferixxi kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu, sabiex jingħata kontribut għas-sigurtà u s-saħħa finanzjarja tal-istituzzjonijiet ta' kreditu u l-istabbiltà tas-sistema finanzjarja ġewwa l-Unjoni u kull Stat Membru, b'attenzjoni sħiħa u bid-dmir ta' diliġenza għall- unità u l-integrità tas-suq intern. Dawn il-kompiti speċifiċi jiżdiedu mal-kompitu tas-Sistema Ewropea ta' Banek Ċentrali (SEBĊ), skont l-Artikolu 127(5) tat-Trattat, li tikkontribwixxi għat-tmexxija bla xkiel ta' politiki li jsegwu l-awtoritajiet kompetenti fir-rigward tas-superviżjoni prudenzjali tal-istituzzjonijiet ta' kreditu u l-istabbiltà tas-sistema finanzjarja.

                  (2)

                  Id-Deċiżjoni BĊE/2004/3 (3) ġiet emendata bid-Deċiżjoni BĊE/2011/6 (4) sabiex tiġi żgurata l-protezzjoni tal-interess pubbliku fir-rigward tal-istabbiltà tas-sistema finanzjarja fl-Unjoni u fl-Istati Membri, fir-rigward ta' talbiet għall-aċċess għad-dokumenti tal-BĊE dwar attivitajiet tal-BĊE u politiki jew deċiżjonijiet imħejjija jew meħuda mill-BĊE fil-qasam tal-istabbiltà finanzjarja, inklużi dawk dwar l-għoti ta' appoġġ mill-BĊE lill-Bord Ewropew dwar ir-Riskju Sistemiku.

                  (3)

                  Fit-twettiq tal-kompiti speċifiċi msemmija fl-ewwel premessa, il-BĊE se jħejji wkoll jew iżomm dokumenti dwar is-superviżjoni prudenzjali tal-istituzzjonijiet ta' kreditu. Dawn id-dokumenti se jikkwalifikaw bħala dokumenti tal-BĊE fit-tifsira tad-Deċiżjoni BĊE/2004/3.

                  (4)

                  Hemm bżonn li tiġi żgurata l-protezzjoni tal-interess pubbliku fir-rigward tal-politika tal-Unjoni jew ta' Stat Membru fir-rigward tas-superviżjoni prudenzjali ta' istituzzjonijiet ta' kreditu fil-kuntest ta' talbiet għal aċċess pubbliku għad-dokumenti tal-BĊE. Huwa meħtieġ ukoll li tiġi żgurata l-protezzjoni tal-interess pubbliku fir-rigward tal-iskop tal-ispezzjonijiet superviżorji.

                  (5)

                  Skont l-Artikolu 23.1 tar-Regoli ta' Proċedura tal-Bank Ċentrali Ewropew, adottati fid-Deċiżjoni BĊE/2004/2, il-proċedimenti tal-korpi deċiżjonali tal-BĊE, jew kwalunkwe kumitat jew grupp stabbilit minnhom, tal-Bord Superviżorju, tal-Kumitat tat-Tmexxija tiegħu u kull substruttura tiegħu ta' natura temporanja għandhom ikunu kunfidenzjali sakemm il-Kunsill Governattiv ma jawtorizzax lill-President tal-BĊE biex jippubblika l-eżitu tad-deliberazzjonijiet tagħhom. Il-President għandu jikkonsulta lill-President tal-Bord Superviżorju qabel ma' jieħu deċiżjoni fir-rigward tal-proċeduri tal-Bord Superviżorju, il-Kumitat ta' Tmexxija tiegħu u kull waħda mis-substrutturi tiegħu ta' natura temporanja.

                  (6)

                  Il-liġi tal-Unjoni applikabbli hija rilevanti kemm għall-iżvelar u l-kunfidenzjalità tal-informazzjoni miżmuma mill-awtoritajiet kompetenti fl-eżerċizzju tas-superviżjoni prudenzjali ta' istituzzjonijiet ta' kreditu, b'mod partikolari r-Regolament (UE) Nru 575/2013 tal-Parlament Ewropew u tal-Kunsill (5) u d-Direttiva 2013/36/UE tal-Parlament Ewropew u tal-Kunsill (6).

                  (7)

                  L-iżviluppi fl-ekonomiji tal-Istati Membri u fis-swieq finanzjarji, u l-impatt tagħhom fuq it-tmexxija tal-politika monetarja tal-BĊE, u/jew fuq l-istabbiltà tas-sistema finanzjarja fl-Unjoni jew fi Stat Membru, żiedu l-bżonn għal interazzjoni bejn il-BĊE u l-awtoritajiet tal-Istati Membri, u bejn il-BĊE u istituzzjonijiet jew korpi Ewropej u internazzjonali. Irriżulta li huwa ta' importanza kruċjali għall-BĊE li jkun f'pożizzjoni li jwassal messaġġi rilevanti u skjetti lill-awtoritajiet Ewropej u tal-Istati Membri sabiex jaqdi l-interess pubbliku bl-iktar mod effettiv fit-twettiq tal-mandat tiegħu. Dan jista' jfisser li komunikazzjoni informali u kunfidenzjali effettiva għandha tkun possibbli wkoll u ma għandhiex tiġi mminata bil-possibbiltà ta' żvelar.

                  (8)

                  B'mod iktar speċifiku, il-BĊE huwa meħtieġ li jinteraġixxi ma' awtoritajiet u korpi nazzjonali, istituzzjonijiet, korpi, uffiċċji u aġenziji tal-Unjoni, organizzazzjonijiet internazzjonali rilevanti, awtoritajiet u amministrazzjonijiet superviżorji ta' pajjiżi terzi, fir-rigward ta': (a) l-appoġġ tas-SEBĊ għall-politiki ekonomiċi ġenerali tal-Unjoni skont l-Artikolu 127(1) tat-Trattat; (b) il-kontribuzzjoni tas-SEBĊ għat-tmexxija bla xkiel ta' politiki segwiti mill-awtoritajiet kompetenti fir-rigward tas-superviżjoni prudenzjali ta' istituzzjonijiet ta' kreditu u l-istabbiltà tas-sistema finanzjarja, bis-saħħa tal-Artikolu 127(5) tat-Trattat; u (c) il-kompiti mogħtija lill-BĊE mir-Regolament (UE) Nru 1024/2013. B'mod partikolari, skont l-Artikolu 6(2) tar-Regolament (UE) Nru 1024/2013, kemm il-BĊE kif ukoll l-awtoritajiet kompetenti nazzjonali għandhom dmir li jikkooperaw in bona fede u obbligu li jiskambjaw l-informazzjoni. Il-BĊE jikkoopera wkoll fil-livell internazzjonali fejn għandhom x'jaqsmu l-kompiti tal-SEBĊ. Sabiex il-BĊE jikkoopera b'mod effettiv, huwa essenzjali li jipprovdi u jippreżerva “spazju għal riflessjoni” għall-iskambju ta' fehmiet u informazzjoni li jkun liberu u kostruttiv bejn l-awtoritajiet, l-istituzzjonijiet u korpi oħrajn imsemmijin iktar 'il fuq. Fuq din il-bażi, il-BĊE għandu jkun intitolat li jipproteġi dokumenti skambjati bħala parti mill-kooperazzjoni tiegħu ma' banek ċentrali nazzjonali, awtoritajiet kompetenti nazzjonali, awtoritajiet nazzjonali nominati u awtoritajiet u korpi relevanti oħrajn.

                  (9)

                  Barra minn hekk, fit-twettiq tal-kompitu tas-SEBĊ li tippromwovi l-operazzjoni bla xkiel tas-sistemi ta' ħlas, huwa importanti li jiġu protetti dokumenti li l-iżvelar tagħhom jimmina l-interess pubbliku fir-rigward tas-saħħa finanzjarja u s-sigurtà tal-infrastrutturi tas-suq finanzjarju, l-iskemi ta' ħlas u l-fornituri tas-servizzi ta' ħlas.

                  (10)

                  Għaldaqstant, id-Deċiżjoni BĊE/2004/3 għandha tiġi emendata f'dan is-sens,

            ADOTTA DIN ID-DEĊIŻJONI:
      Artikolu 1
      Emendi
      Id-Deċizjoni BĊE/2004/3 hija emendata kif ġej:

                  1.

                  fl-Artikolu 3, qegħdin jiżdiedu d-definizzjonijiet li ġejjin:

                              “(c)

                              ‘awtortità kompetenti nazzjonali’ (NCA) u ‘awtorità nazzjonali nominata’ (NDA) għandhom l-istess tifsira li jagħtihom ir-Regolament tal-Kunsill (UE) Nru 1024/2013 (*);

                              (d)

                              ‘awtoritajiet u korpi rilevanti oħrajn’ tfisser awtoritajiet u korpi rilevanti nazzjonali, istituzzjonijiet, korpi, uffiċċji u aġenziji tal-Unjoni, organizzazzjonijiet internazzjonali rilevanti, awtoritajiet u amministrazzjonijiet superviżorji ta' pajjiżi terzi.

                     (*)  Regolament tal-Kunsill (UE) Nru 1024/2013 tal-15 ta' Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu (ĠU L 287, 29.10.2013, p. 63).”"
						;

                  2.

                  fl-Artikolu 4(1)(a), l-ewwel inċiż huwa sostitwit b'dan li ġej:

                              —

                              “il-kunfidenzjalità tal-proċedimenti tal-korpi li jieħdu d-deċiżjonijiet tal-BĊE, tal-Bord Superviżorju jew korpi oħrajn stabbiliti skont ir-Regolament (UE) Nru 1024/2013,”

                        ;

                  3.

                  fl-Artikolu 4(1)(a), qegħdin jiżdiedu l-inċiżi li ġejjin:

                              —

                              “il-politika tal-Unjoni jew ta' Stat Membru fir-rigward tas-superviżjoni prudenzjali ta' istituzzjonijiet ta' kreditu u istituzzjonijiet finanzjarji oħrajn,

                              —

                              l-iskop tal-ispezzjonijiet superviżorji,

                              —

                              is-sodezza u s-sigurtà tal-infrastrutturi tas-suq finanzarju, l-iskemi ta' ħlas jew fornituri ta' servizzi ta' ħlas.”

                        ;

                  4.

                  L-Artikolu 4(3) huwa ssostitwit b'dan li ġej:
                  “3.   L-aċċess għal dokument abbozzat jew irċevut mill-BĊE għal użu intern bħala parti mid-deliberazzjonijiet u l-konsultazzjonijiet preliminari fi ħdan il-BĊE, jew għall-iskambju ta' fehmiet bejn il-BĊE u l-BĊNi, NCA jew NDA għandu jkun miċħud anki wara li d-deċiżjoni tkun ittieħdet, ħlief jekk ikun hemm interess pubbliku superjuri fl-iżvelar.
                  L-aċċess għad-dokumenti li jirriflettu skambji ta' fehmiet bejn il-BĊE u awtoritajiet u korpi rilevanti oħrajn għandu jiġi miċħud anki wara li d-deċiżjoni tkun ittieħdet, jekk l-iżvelar tad-dokument jimmina serjament l-effettività tal-BĊE fit-twettiq tal-kompiti tiegħu, ħlief jekk ikun hemm interess pubbliku superjuri fl-iżvelar.”;

                  5.

                  Fl-Artikolu 7(1), ir-referenza għal “Direttur Ġenerali tas-Segretarjat u tas-Servizzi tal-Lingwa” tinbidel b'“Direttur Ġenerali tas-Segretarjat”.

            Artikolu 2
      Dħul fis-seħħ
      Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

         Magħmul fi Frankfurt am Main, il-21 ta' Jannar 2015.

               Il-President tal-BĊE

            Mario DRAGHI

         (1)  ĠU L 80, 18.3.2004, p. 33.

         (2)  Ir-Regolament tal-Kunsill (UE) Nru 1024/2013 tal-15 ta' Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu (ĠU L 287, 29.10.2013, p. 63).

         (3)  Id-Deċiżjoni BĊE/2004/3 tal-4 ta' Marzu 2004 dwar il-kontijiet annwali tal-Bank Ċentrali Ewropew (ĠU L 80, 18.3.2004, p. 42).

         (4)  Id-Deċiżjoni BĊE/2011/6 tad-9 ta’ Mejju 2011 dwar il-kontijiet annwali tal-Bank Ċentrali Ewropew (ĠU L 158, 16.6.2011, p. 37).

         (5)  Ir-Regolament (UE) Nru 575/2013 tal-Parlament Ewropew u tal-Kunsill tas-26 ta' Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li jemenda r-Regolament (UE) Nru 648/2012 (ĠU L 176, 27.6.2013, p. 1).

         (6)  Id-Direttiva 2013/36/UE tal-Parlament Ewropew u tal-Kunsill tas-26 ta' Ġunju 2013 dwar l-aċċess għall-attività tal-istituzzjonijiet ta' kreditu u s-superviżjoni prudenzjali tal-istituzzjonijiet ta' kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (ĠU L 176, 27.6.2013, p. 338).


title: Deċiżjoni (UE) 2015/1677 tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/311

      DEĊIŻJONI (UE) 2015/1677 TAL-PARLAMENT EWROPEW
      tad-29 ta' April 2015
      dwar il-kwittanza għall-implimentazzjoni tal-baġit tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja għas-sena finanzjarja 2013, flimkien mat-tweġibiet tal-Aġenzija (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Awtorità għall-implimentazzjoni tal-baġit għas-sena finanzjarja 2013 (05304/2015 — C8–0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament (UE) Nru 1077/2011 tal-Parlament Ewropew u tal-Kunsill tal-25 ta' Ottubru 2011 li jistabbilixxi Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja (5), u b'mod partikolari l-Artikolu 33 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar ir-Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0099/2015),

         1.

            Jagħti l-kwittanza lid-Direttur Eżekuttiv tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja għall-implimentazzjoni tal-baġit tal-Aġenzija għas-sena finanzjarja 2013;

         2.

            Jippreżenta l-kummenti tiegħu fir-riżoluzzjoni t'hawn taħt;

         3.

            Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta' Libertà, Sigurtà u Ġustizzja, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 326.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 286, 1.11.2011, p. 1.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.


title: 2012/591/UE: Deċiżjoni tal-Parlament Ewropew tal- 10 ta’ Mejju 2012 dwar l-għeluq tal-kontijiet tal-Aġenzija għall-Provvista tal-Euratom għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/257

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar l-għeluq tal-kontijiet tal-Aġenzija għall-Provvista tal-Euratom għas-sena finanzjarja 2010
   (2012/591/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija għall-Provvista tal-Euratom għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea tal-Ferroviji għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tas-21 ta’ Frar 2012 (06083/2012 — C7–0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra d-Deċiżjoni tal-Kunsill 2008/114/KE, il-Euratom tat-12 ta’ Frar 2008 li stabilixxa l-Istatuti tal-Agenzija Fornitrici Euratom (3), u b’mod partikolari l-Artikolu 8 tagħhom,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li japplika għall-baġit ġenerali tal-Komunitajiet Ewropej (4), u partikolarment għall-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0131/2012),

               1.

               Japprova l-għeluq tal-kontijiet tal-Aġenzija għall-Provvista tal-Euratom għas-sena finanzjarja 2010;

               2.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-Direttur-Ġenerali tal-Aġenzija għall-Provvista tal-Euratom, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 6.

      (2)  ĠU L 248, 16.9.2002, p. 1.

      (3)  ĠU L 41, 15.2.2008, p. 15.

      (4)  ĠU L 357, 31.12.2002, p. 72.


title: L-adattament tar-Regoli ta’ Proċedura għat-Trattat ta’ Liżbona Deċiżjoni tal-Parlament Ewropew tal- 15 ta’ Ġunju 2010 dwar l-adattament tar-Regoli ta’ Proċedura għat-Trattat ta’ Liżbona (2009/2062(REG))

text:
               12.8.2011

               MT

               Il-Ġurnal Uffiċjali tal-Unjoni Ewropea

               CE 236/153

         It-Tlieta 15 ta’ Ġunju 2010L-adattament tar-Regoli ta’ Proċedura għat-Trattat ta’ Liżbona
   P7_TA(2010)0204
   Deċiżjoni tal-Parlament Ewropew tal-15 ta’ Ġunju 2010 dwar l-adattament tar-Regoli ta’ Proċedura għat-Trattat ta’ Liżbona (2009/2062(REG))
   2011/C 236 E/29

      Il-Parlament Ewropew,
   wara li kkunsidra l-Artikolu 211 u 212 tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Affarijiet Kostituzzjonali li jinkorpora l-emendi proposti mill-Kumitat għall-Baġits fl-opinjoni tiegħu tal-31 ta’ Marzu 2009 (A7-0043/2009),
   wara li kkunsidra d-deċiżjoni teigħu tal-25 ta’ Novembru 2009 dwar l-adattament tar-Regoli ta’ Proċedura għat-Trattat ta’ Liżbona (1),

               1.

               Jiddeċiedi li jemenda r-Regoli ta’ Proċedura tiegħu kif jidher hawn taħt;

               2.

               Jinnota li l-emendi jidħlu fis-seħħ fl-ewwel jum tas-sessjoni parzjali li jmiss;

               3.

               Jagħti istruzzjonijiet lill-President tiegħu sabiex jgħaddi din id-deċiżjoni lill-Kunsill u lill-Kummissjoni, għal skopijiet ta’ informazzjoni.

               TEST FIS-SEĦĦ

               EMENDA

                  Emenda 1

                  Regoli ta’ Proċedura tal-Parlament Ewropew

                  Artikolu 7 – paragrafu 2

               2.   Il-kumitat għandu jagħmel proposta għal deċiżjoni li
                     sempliċement
                   tirrakkomanda l-adozzjoni jew iċ-ċaħda tat-talba għat-tneħħija ta’ l-immunità jew għall-ħarsien ta’ l-immunità u tal-privileġġi.

               2.   Il-kumitat għandu jagħmel proposta għal deċiżjoni
                     motivata
                   li tirrakkomanda l-adozzjoni jew iċ-ċaħda tat-talba għat-tneħħija ta’ l-immunità jew għall-ħarsien ta’ l-immunità u tal-privileġġi.

                  Emenda 121

                  Regoli ta’ Proċedura tal-Parlament Ewropew

                  Artikolu 8

                     Ħlief jekk ikun stipulat mod ieħor, ir-regoli dwar l-implimentazzjoni ta’
                   l-Istatut tal-Membri tal-Parlament Ewropew
                     għandhom jiġu stabbiliti mill-Bureau
                  .

                     Il-Parlament għandu jadotta
                   l-Istatut tal-Membri tal-Parlament Ewropew
                     u kwalunkwe modifika għalih fuq il-bażi ta’ proposta mill-kumitat responsabbli. L-Artikolu 138(1) għandu japplika mutatis mutandis. Il-Bureau għandu jkun responsabbli għall-applikazzjoni ta’ dawn ir-regoli u għandu jiddeċiedi dwar il-pakketti finanzjarji fuq il-bażi tal-baġit annwali.

                  Emenda 4

                  Regoli ta’ Proċedura tal-Parlament Ewropew

                  Artikolu 23 – paragrafu 2 u paragrafu 2 a (ġdid)

               2.   Il-Bureau għandu jieħu deċiżjonijiet dwar affarijiet ta’ natura finanzjarja, organizzattiva u amministrattiva li jikkonċernaw
                     il-Membri jew
                   l-organizzazzjoni interna tal-Parlament u tas-Segretarjat u l-korpi tiegħu.

               2.   Il-Bureau għandu jieħu deċiżjonijiet ta’ xorta finanzjarja, organizzattiva u amministrattiva dwar affarijiet li jikkonċernaw l-organizzazzjoni interna tal-Parlament u tas-Segretarjat u l-korpi tiegħu.

                     2a.

                     Il-Bureau għandu jieħu deċiżjonijiet ta’ xorta finanzjarja, organizzattiva u amministrattiva dwar affarijiet li jikkonċernaw lill-Membri fuq proposta tas-Segretarju Ġenerali jew ta’ grupp politiku.

                  Emenda 5

                  Regoli ta’ Proċedura tal-Parlament Ewropew

                  Artikolu 23 – paragrafu 11 a (ġdid)

                     11a.

                     Il-Bureau għandu jinnomina żewġ Viċi Presidenti li jkunu inkarigati mill-implimentazzjoni tar-relazzjonijiet mal-parlamenti nazzjonali.

                     Huma għandhom jirrapurtaw lura b'mod regolari lill-Konferenza tal-Presidenti dwar l-attivitajiet tagħhom f'dan ir-rigward.

                  (It-tieni u t-tielet sentenzi ta’ Artikolu 25 (3) għandhom jiġu mħassra)

                  Emenda 86

                  Regoli ta’ Proċedura tal-Parlament Ewropew

                  Artikolu 24 - paragrafu 2

               2.   Il-Membri mhux affiljati
                     għandhom jiddelegaw wieħed minn fosthom
                   sabiex jattendi għal-laqgħat tal-Konferenza tal-Presidenti, mingħajr ma jkollu d-dritt għall-vot.

               2.   Il-
                     President tal-Parlament għandu jistieden lil wieħed mill-
                  Membri mhux affiljati sabiex jattendi għal-laqgħat tal-Konferenza tal-Presidenti, mingħajr ma jkollu d-dritt għall-vot.

                  Emenda 117

                  Regoli ta’ Proċedura tal-Parlament Ewropew

                  Artikolu 37 a (ġdid)

                  Artikolu 37a

                  Delega tas-setgħat leġislattivi

                     1.

                     Meta tiġi eżaminata proposta għal att leġislattiv li jiddelega setgħat leġislattivi lill-Kummissjoni kif previst mill-Artikolu 290 tat-Trattat dwar il-Funzjonament tal-Unjoni Ewropea, il-Parlament għandu jagħti attenzjoni partikolari għall-objettivi, il-kontenut, l-ambitu u t-tul ta’ żmien tad-delega, kif ukoll għall-kundizzjonijiet li għalihom tkun soġġetta.

                     2.

                     Il-kumitat responsabbli għas-suġġett jista', f'kull ħin, jitlob l-opinjoni tal-kumitat responsabbli għall-interpretazzjoni u l-applikazzjoni tal-liġi tal-Unjoni.

                     3.

                     Il-kumitat responsabbli għall-interpretazzjoni u l-applikazzjoni tal-liġi tal-Unjoni jista' wkoll, bl-inizjattiva tiegħu, jittratta kwistjonijiet dwar id-delega tas-setgħat leġislattivi. F'każijiet bħal dawn, għandu jgħarraf kif jixraq lill-kumitat responsabbli għas-suġġett.

                  Emenda 10

                  Regoli ta’ Proċedura tal-Parlament Ewropew

                  Artikolu 56 – paragrafu 3 – subparagrafu 2

               Fil-każ li l-proposta tiġi rreferuta lura lill-kumitat, il-kumitat responsabbli għandu jirrapporta lura lill-Parlament, bil-fomm jew bil-miktub, fi żmien stabbilit mill-Parlament li ma jistax ikun itwal minn xahrejn.

               Fil-każ li l-proposta tiġi rreferuta lura lill-kumitat, il-kumitat responsabbli għandu
                     jiddeċiedi dwar il-proċedura li għandha tiġi segwita u għandu
                   jirraporta lura lill-Parlament, bil-fomm jew bil-miktub, fi żmien stabbilit mill-Parlament li ma jistax ikun itwal minn xahrejn.

                  Emenda 113

                  Regoli ta’ Proċedura tal-Parlament Ewropew

                  Artikolu 74 a – paragrafu 1 a (ġdid)

                     1a.

                     Meta l-Parlament jiġi kkonsultat, skont l-Artikolu 48(3) tat-Trattat dwar l-Unjoni Ewropea, fuq proposta għal deċiżjoni tal-Kunsill Ewropew favur li jiġu eżaminati l-emendi għat-Trattati, il-kwistjoni għandha tiġi riferita lill-kumitat responsabbli. Il-kumitat għandu jagħmel rapport li jkun fih:

                           —

                                 mozzjoni għal riżoluzzjoni li tiddikjara jekk il-Parlament japprovax jew jiċħadx id-deċiżjoni proposta u li jista' jkollha proposti għall-attenzjoni tal-Konvenzjoni jew tal-konferenza tar-rappreżentanti tal-gvernijiet tal-Istati Membri;

                           —

                                 jekk ikun xieraq, nota spjegattiva.

                  Emenda 114

                  Regoli ta’ Proċedura tal-Parlament Ewropew

                  Artikolu 74b – paragrafu 1 a (ġdid)

                     1a.

                     Meta l-Parlament jiġi kkonsultat, skont l-Artikolu 48(6) tat-Trattat dwar l-Unjoni Ewropea, fuq proposta għal deċiżjoni tal-Kunsill Ewropew li temenda t-Tielet Parti tat-Trattat dwar il-Funzjonament tal-Unjoni Ewropea, l-Artikolu 74a(1a) għandu japplika mutatis mutandis. F'dak il-każ, il-mozzjoni għal riżoluzzjoni jista' jkollha biss proposti għal emendi ta’ dispożizzjonijiet fit-Tielet Parti tat-Trattat dwar il-Funzjonament tal-Unjoni Ewropea.

                  Emenda 118

                  Regoli ta’ Proċedura tal-Parlament Ewropew

                  Artikolu 96

               1.   Meta l-Parlament jiġi ikkonsultat skond l-Artikolu 36 tat-Trattat UE, il-kwistjoni għandha tinġieb quddiem il-kumitat responsabbli li jista' jagħmel rakkomandazzjonijiet skond l-Artikolu 97.

               1.   Meta l-Parlament jiġi ikkonsultat skond l-Artikolu 36 tat-Trattat dwar l-Unjoni Ewropea, il-kwistjoni għandha tinġieb quddiem il-kumitat responsabbli li jista' jagħmel rakkomandazzjonijiet skond l-Artikolu 97.

               2.   Il-kumitati kkonċernati għandhom ifittxu li jiżguraw li l-Viċi-President tal-Kummissjoni/ir-Rappreżentant Għoli tal-Unjoni għall-Affarijiet Barranin u għall-Politika ta’ Sigurtà
                     , il-Kunsill u l-Kummissjoni jipprovduhom
                   b'tagħrif regolari u f'waqtu dwar l-iżvilupp u l-implimentazzjoni tal-politika barranija u ta’ sigurtà komuni ta’ l-Unjoni, dwar l-ispiża mistennija kull darba li tiġi adottata deċiżjoni li tinvolvi infiq skond dik il-politika u dwar kwalunkwe konsiderazzjonijiet finanzjarji oħra li jkollhom x'jaqsmu ma’ l-implimentazzjoni ta’ azzjonijiet skond dik il-politika. Eċċezzjonalment, fuq talba tal-
                     Kummissjoni, tal-Kunsill jew
                   tal-Viċi President tal-Kummissjoni/Rappreżentant Għoli, il-kumitat jista' jiddeċiedi li l-proċeduri tiegħu jsiru fil-magħluq.

               2.   Il-kumitati kkonċernati għandhom ifittxu li jiżguraw li l-Viċi President/Rappreżentant Għoli tal-Unjoni għall-Affarijiet Barranin u l-Politika ta’ Sigurtà
                     jipprovdihom
                   b'tagħrif regolari u f'waqtu dwar l-iżvilupp u l-implimentazzjoni tal-politika barranija u ta’ sigurtà komuni ta’ l-Unjoni, dwar l-ispiża mistennija kull darba li tiġi adottata deċiżjoni li tinvolvi infiq skond dik il-politika u dwar kwalunkwe konsiderazzjonijiet finanzjarji oħra li jkollhom x'jaqsmu ma’ l-implimentazzjoni ta’ azzjonijiet skond dik il-politika. Eċċezzjonalment, fuq talba tal-Viċi President tal-Kummissjoni/Rappreżentant Għoli, il-kumitat jista' jiddeċiedi li l-proċeduri tiegħu jsiru fil-magħluq.

               3.   Għandu jsir dibattitu darbtejn fis-sena fuq id-dokument konsultattiv stabbilit mill-Viċi-President/Rappreżentant Għoli dwar l-aspetti prinċipali u l-għażliet bażiċi tal-politika estera u ta’ sigurta' komuni, inklużi l-politika ta’ sigurtà u ta’ difiża komuni u l-implikazzjonijiet finanzjarji għall-baġit ta’ l-Unjoni. Il-proċeduri stipulati fl-Artikolu 110 għandhom japplikaw.

               3.   Għandu jsir dibattitu darbtejn fis-sena fuq id-dokument konsultattiv stabbilit mill-Viċi-President/Rappreżentant Għoli dwar l-aspetti prinċipali u l-għażliet bażiċi tal-politika estera u ta’ sigurta' komuni, inklużi l-politika ta’ sigurtà u ta’ difiża komuni u l-implikazzjonijiet finanzjarji għall-baġit ta’ l-Unjoni. Il-proċeduri stipulati fl-Artikolu 110 għandhom japplikaw.

                  (Ara wkoll l-interpretazzjoni ta’ l-Artikolu 121.)

                  (Ara wkoll l-interpretazzjoni ta’ l-Artikolu 121.)

               4.   Il-
                     Kunsill, il-Kummissjoni u/jew il-
                  Viċi President/Rappreżentant Għoli għandhom ikunu mistiedna għal kull dibattitu f'seduta plenarja li jinvolvi politika barranija, politika ta’ sigurtà jew politika ta’ difiża.

               4.   Il-Viċi President/Rappreżentant Għoli għandu jkun mistieden għal kull dibattitu f'seduta plenarja li jinvolvi politika barranija, politika ta’ sigurtà jew politika ta’ difiża.

                  Emenda 116

                  Regoli ta’ Proċedura tal-Parlament Ewropew

                  Titolu IV – Kapitolu 3 – titolu

                  Emenda 107

                  Regoli ta’ Proċedura tal-Parlament Ewropew

                  Artikolu 116

               1.   Għandu jkun hemm ħin għall-mistoqsijiet lill-Kunsill u lill-Kummissjoni f'kull seduta parzjali fil-ħinijiet li jiġu deċiżi mill-Parlament fuq proposta tal-Konferenza tal-Presidenti.
                     Perjodu ta’ ħin speċifiku jista' jiġi allokat għal mistoqsijiet lill-President u lil Membri individwali tal-Kummissjoni.

               1.   Għandu jkun hemm ħin għall-mistoqsijiet lill-Kunsill u lill-Kummissjoni f'kull seduta parzjali fil-ħinijiet li jiġu deċiżi mill-Parlament fuq proposta tal-Konferenza tal-Presidenti.

               2.   Ebda Membru ma jista' jagħmel aktar minn mistoqsija waħda lill-Kunsill u mistoqsija waħda lill-Kummissjoni f'seduta parzjali waħda.

               2.   Ebda Membru ma jista' jagħmel aktar minn mistoqsija waħda lill-Kunsill u mistoqsija waħda lill-Kummissjoni f'seduta parzjali waħda.

               3.   Il-mistoqsijiet għandhom jiġu ppreżentati bil-miktub lill-President, li jrid jieħu deċiżjoni dwar l-ammissibilità tagħhom u dwar l-ordni li fih għandhom jitressqu. L-interpellant għandu jiġi mgħarraf minnufih b'din id-deċiżjoni.

               3.   Il-mistoqsijiet għandhom jiġu ppreżentati bil-miktub lill-President, li jrid jieħu deċiżjoni dwar l-ammissibiltà tagħhom u dwar l-ordni li fih għandhom jitressqu. L-interpellant għandu jiġi mgħarraf minnufih b'din id-deċiżjoni.

               4.   Il-proċedura dettaljata għandha tkun irregolata minn linji gwida stipulati f'anness għal dawn ir-Regoli ta’ Proċedura.

               4.   Il-proċedura dettaljata għandha tkun irregolata minn linji gwida stipulati f'anness għal dawn ir-Regoli ta’ Proċedura.

                     5.

                     Skont il-linji gwida stabbiliti mill-Konferenza tal-Presidenti, jista' jkun hemm ħinijiet għal mistoqsijiet speċifiċi mal-President tal-Kummissjoni, mal-Viċi President tal-Kummissjoni/ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà u mal-President tal-Eurogroup.

                  (l-punt 15 tal-Anness II (Format) għandu jitħassar)

                  Emenda 108

                  Regoli ta’ Proċedura tal-Parlament Ewropew

                  Artikolu 117 – titolu u paragrafu 1

                  Mistoqsijiet għal tweġiba bil-miktub
                  lill-Kunsill jew lill-Kummissjoni

                  Mistoqsijiet għal tweġiba bil-miktub

               1.   Kull Membru jista' jagħmel mistoqsijiet għal tweġiba bil-miktub lill-Kunsill
                     jew
                   lill-Kummissjoni skond linji gwida stipulati f'anness għal dawn ir-Regoli ta’ Proċedura. L-awturi tal-mistoqsijiet għandhom ikunu esklussivament responsabbli mill-kontenut tal-mistoqsijiet.

               1.   Kull Membru jista' jagħmel mistoqsijiet għal tweġiba bil-miktub
                     lill-President tal-Kunsill Ewropew,
                   lill-Kunsill, lill-Kummissjoni
                     jew lill-Viċi President tal-Kummissjoni/Rappreżentant Għoli tal-Unjoni għall-Affarijiet Barranin u l-Politika ta’ Sigurtà
                   skont linji gwida stipulati f'anness għal dawn ir-Regoli ta’ Proċedura. L-awturi tal-mistoqsijiet għandhom ikunu esklussivament responsabbli mill-kontenut tal-mistoqsijiet.

                  Emenda 115

                  Regoli ta’ Proċedura tal-Parlament Ewropew

                  Artikolu 117 – paragrafu 2

               2.   Il-mistoqsijiet għandhom jiġu ppreżentati bil-miktub lill-President li għandu jgħaddihom
                     lill-istituzzjoni konċernata
                  . Dubji dwar l-ammissibilità ta’ mistoqsija għandha tittieħed deċiżjoni dwarhom mill-President. Id-deċiżjoni tiegħu għandha tkun innotifikata lill-persuna li tagħmel il-mistoqsija.

               2.   Il-mistoqsijiet għandhom jiġu ppreżentati bil-miktub lill-President li għandu jgħaddihom
                     lid-destinatarji
                  . Dubji dwar l-ammissibilità ta’ mistoqsija għandha tittieħed deċiżjoni dwarhom mill-President. Id-deċiżjoni tiegħu għandha tkun innotifikata lill-persuna li tagħmel il-mistoqsija.

                  (Emenda orizzontali: il-kliem “lill-istituzzjoni konċernata” għandu jiġi sostitwit fl-Artikolu 117(2) u (4) u fil-punti 1 u 3 tal-Anness III tar-Regoli ta’ Proċedura bil-kliem “lid-destinatarji”.)

                  Emenda 110

                  Regoli ta’ Proċedura tal-Parlament Ewropew

                  Artikolu 130 – paragrafi 1 a, 1 b, 1 c (ġodda)

                     1a.

                     L-organizzazzjoni u l-promozzjoni ta’ kooperazzjoni interparlamentari effettiva u regolari fl-Unjoni, skont l-Artikolu 9 tal-Protokoll dwar l-irwol tal-parlamenti nazzjonali fl-Unjoni Ewropea, għandhom ikunu nnegozjati fuq il-bażi ta’ mandat mogħti mill-Konferenza tal-Presidenti, wara konsultazzjoni mal-Konferenza tal-Presidenti tal-Kumitati.

                     Il-Parlament għandu japprova dawn il-ftehimiet skont il-proċedura stipulata fl-Artikolu 127.

                     1b.

                     Kumitat jista' jidħol fi djalogu direttament ma’ parlamenti nazzjonali fil-livell ta’ kumitati, fil-limiti tal-approprjazzjonijiet baġitarji allokati għal dan il-għan. Dan jista' jinkludi forom xierqa ta’ kooperazzjoni preleġislattiva u postleġislattiva.

                     1c.

                     Kull dokument li jikkonċerna proċedura leġislattiva fil-livell tal-Unjoni li jiġi trażmess b'mod uffiċjali minn parlament nazzjonali lill-Parlament Ewropew għandu jintbagħat lill-kumitat responsabbli għas-suġġett ittrattat f'dak id-dokument.

                  Emenda 112

                  Regoli ta’ Proċedura tal-Parlament Ewropew

                  Artikolu 131

               1.   Fuq proposta tal-President, il-Konferenza tal-Presidenti għandha tinnomina l-membri tad-delegazzjoni tal-Parlament għall-COSAC, u tista' tagħtihom il-mandat. Id-delegazzjoni għandha titmexxa minn
                     wieħed mill-Viċi Presidenti
                   responsabbli għall-implimentazzjoni tar-relazzjonijiet mal-parlamenti nazzjonali.

               1.   Fuq proposta tal-President, il-Konferenza tal-Presidenti għandha tinnomina l-membri tad-delegazzjoni tal-Parlament għall-COSAC, u tista' tagħtihom il-mandat. Id-delegazzjoni għandha titmexxa minn
                     Viċi President tal-Parlament Ewropew
                   responsabbli għall-implimentazzjoni tar-relazzjonijiet mal-parlamenti nazzjonali
                     u mill-President tal-kumitat responsabbli għal kwistjonijiet istituzzjonali
                  .

               2.   Il-membri l-oħra tad-delegazzjoni għandhom jintgħażlu skond is-suġġetti li jkunu se jiġu diskussi fil-laqgħa tal-COSAC,
                     filwaqt li għandu jingħata kas xieraq tal-bilanċ politiku ġenerali fi ħdan il-Parlament.
                   Id-delegazzjoni għandha tippreżenta rapport wara kull laqgħa.

               2.   Il-membri l-oħra tad-delegazzjoni għandhom jintgħażlu skont is-suġġetti li jkunu se jiġu diskussi fil-laqgħa tal-COSAC,
                     u għandhom ikunu, kemm jista' jkun, rappreżentanti tal-kumitati responsabbli għal dawk is-suġġetti.
                   Id-delegazzjoni għandha tippreżenta rapport wara kull laqgħa.

                     3.

                     Għandu jitqies kif jistħoqq il-bilanċ politiku globali fil-Parlament.

                  Emenda 66

                  Regoli ta’ Proċedura tal-Parlament Ewropew

                  Artikolu 191 – paragrafu 1

               1.   Fl-ewwel laqgħa tal-kumitat wara l-elezzjoni tal-membri tal-kumitat skond l-Artikolu 186, il-kumitat għandu jeleġġi bureau li jkun jikkonsisti fi president u
                     wieħed, tnejn jew tliet viċi presidenti li għandhom ikunu eletti f'votazzjonijiet separati.

               1.   Fl-ewwel laqgħa tal-kumitat wara l-elezzjoni tal-membri tal-kumitat skond l-Artikolu 186, il-kumitat għandu jeleġġi bureau li jkun jikkonsisti fi president u
                     minn viċi-presidenti li għandhom ikunu eletti f'votazzjonijiet separati.
                     In-numru ta’ viċi presidenti li għandhom jiġu eletti għandu jiġi determinat mill-Parlament fuq proposta mill-Konferenza tal-Presidenti.

                  Emenda 109

                  Regoli ta’ Proċedura tal-Parlament Ewropew

                  Anness III – punt 1 – inċiż -1 (ġdid)

                           —

                                 jispeċifikaw b'mod ċar lil liema destinatarju għandhom ikunu trażmessi permezz tal-mezzi interistituzzjonali normali;

      (1)  Testi adottati, P7_TA(2009)0088.


title: Deċiżjoni (UE) 2017/1657 tal-Parlament Ewropew tas-27 ta' April 2017 dwar il-kwittanza għall-implimentazzjoni tal-baġit taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/204

         DEĊIŻJONI (UE) 2017/1657 TAL-PARLAMENT EWROPEW
   tas-27 ta' April 2017
   dwar il-kwittanza għall-implimentazzjoni tal-baġit taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2015, flimkien mat-tweġiba taċ-Ċentru (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata liċ-Ċentru fir-rigward tal-implimentazzjoni tal-baġit għas-sena finanzjarja 2015 (05873/2017 — C8-0061/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta' April 2004 li jistabbilixxi ċentru Ewropew għall-prevenzjoni u l-kontroll tal-mard (4), u b'mod partikolari l-Artikolu 23 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (5), u b'mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A8-0082/2017),

               1.

               Jagħti l-kwittanza lid-Direttriċi taċ-Ċentru Ewropew għall-Prevenzjoni u l-Kontroll tal-Mard għall-implimentazzjoni tal-baġit taċ-Ċentru għas-sena finanzjarja 2015;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttriċi taċ-Ċentru Ewropew għall-Prevenzjoni u l-Kontroll tal-Mard, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 449, 1.12.2016, p. 77.

      (2)  Ara n-nota ta' qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 142, 30.4.2004, p. 1.

      (5)  ĠU L 328, 7.12.2013, p. 42.


title: 2012/645/UE: Deċiżjoni tal-Kunsill tal- 10 ta’ Ottubru 2012 dwar il-konklużjoni tal-ftehim bejn l-Unjoni Ewropea u r-Repubblika Demokratika Popolari tal-Alġerija dwar kooperazzjoni xjentifika u teknoloġika

text:
               18.10.2012

               MT

               Il-Ġurnal Uffiċjali tal-Unjoni Ewropea

               L 287/3

         DEĊIŻJONI TAL-KUNSILL
   tal-10 ta’ Ottubru 2012
   dwar il-konklużjoni tal-ftehim bejn l-Unjoni Ewropea u r-Repubblika Demokratika Popolari tal-Alġerija dwar kooperazzjoni xjentifika u teknoloġika
   (2012/645/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 186 flimkien mal-Artikolu 218(6) u (7) tiegħu,
   Wara li kkunsidra il-proposta mill-Kummissjoni Ewropea,
   Wara li kkunsidra l-approvazzjoni tal-Parlament Ewropew,
   Billi:

               (1)

               Fis-16 ta’ Novembru 2009, il-Kunsill awtorizza lill-Kummissjoni biex tinnegozja, f’isem l-Unjoni, Ftehim bejn l-Unjoni Ewropea u r-Repubblika Demokratika Popolari tal-Alġerija dwar kooperazzjoni xjentifika u teknoloġika (“il-Ftehim”). Huwa ġie inizjalat fl-14 ta’ Ottubru 2010.

               (2)

               Il-ftehim ġie fid-19 ta’ Marzu 2012, suġġett għall-konklużjoni tiegħu f’data iktar tard, u applikat proviżorjament mill-iffirmar tiegħu skont l-Artikolu 218(5) tat-Trattat.

               (3)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika Demokratika u Popolari tal-Alġerija dwar kooperazzjoni xjentifika u teknoloġika huwa b’dan approvat f’isem l-Unjoni (1).
   Artikolu 2
   Il-President tal-Kunsill għandu, f’isem l-Unjoni, jagħmel in-notifika prevista fl-Artikolu 7(2) tal-Ftehim (2).
   Artikolu 3
   Il-Kummissjoni Ewropea għandha tadotta l-pożizzjoni tal-Unjoni li ser tittieħed fil-Kumitat Konġunt stabbilit bl-Artikolu 4(2) tal-Ftehim rigward emendi tekniċi għal dak il-Ftehim skont l-Artikolu 4(2)(a) tiegħu.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, l-10 ta’ Ottubru 2012.

            Għall-Kunsill

            Il-President

         S. MALAS

      (1)  Il-Ftehim ġie ppubblikat fil-ĠU L 99, 5.4.2012, p. 2 flimkien mad-Deċiżjoni dwar l-iffirmar.

      (2)  Id-data tad-dħul fis-seħħ tal-Ftehim ser tiġi ppubblikata fil-Ġurnal Uffiċjali mis-Segretarjat Ġenerali tal-Kunsill.


Avviż Legali Importanti

|

32006D0872

Deċiżjoni tal-Kunsill tas- 17 ta’ Novembru 2006 dwar l-iffirmar f'isem il-Komunità ta' Protokoll għall-Ftehim Ewropew li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Rumanija, min-naħa l-oħra, dwar il-Valutazzjoni tal-Konformità u l-Aċċettazzjoni tal-Prodotti Industrijali (PECA)

Official Journal L 337 , 05/12/2006 P. 0033 - 0033 Official Journal L 200 , 01/08/2007 P. 0266 - 0266

		20061117Deċiżjoni tal-Kunsilltas- 17 ta’ Novembru 2006dwar l-iffirmar f'isem il-Komunità ta' Protokoll għall-Ftehim Ewropew li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Rumanija, min-naħa l-oħra, dwar il-Valutazzjoni tal-Konformità u l-Aċċettazzjoni tal-Prodotti Industrijali (PECA)(2006/872/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikulari l-Artikolu 133 flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) Il-Ftehim Ewropew li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Rumanija, min-naħa l-oħra [1], daħal fis-seħħ fl- 1 ta' Frar 1995.(2) L-Artikolu 75 tal-Ftehim Ewropew jipprevedi l-koperazzjoni fl-oqsma ta' l-istandardizzazzjoni u tal-proċeduri ta' valutazzjoni tal-konformità għandha tfittex il-konklużjoni tal-ftehimiet dwar ir-rikonoxximent reċiproku.(3) Il-Protokoll għall-Ftehim Ewropew dwar il-Valutazzjoni tal-Konformità u l-Aċċettazzjoni tal-Prodotti Industrijali ġie nnegozjat mill-Kummissjoni f'isem il-Komunità.(4) Suġġett għall-konklużjoni tiegħu f'data aktar 'il quddiem, il-Protokoll għall-Ftehim Ewropew li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Rumanija, min-naħa l-oħra, dwar il-Valutazzjoni tal-Konformità u l-Aċċettazzjoni tal-Prodotti Industrijali (PECA) inizjalat fi Brussell fit- 18 ta' April 2006 għandu jiġi ffirmat,IDDEĊIEDA KIF GEJ:Artikolu UnikuIl-President tal-Kunsill huwa b'dan awtorizzat li jaħtar il-persuna li jkollha s-setgħa tiffirma, f'isem il-Komunità, il-Protokoll għall-Ftehim Ewropew li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Rumanija, min-naħa l-oħra, dwar il-Valutazzjoni tal-Konformità u l-Aċċettazzjoni tal-Prodotti Industrijali (PECA).It-test tal-Protokoll huwa mehmuż ma' din id-Deċiżjoni.Magħmul fil-Lussemburgu, 17 ta’ Novembru 2006.Għall-KunsillIl-PresidentE. Tuomioja[1] ĠU L 357, 31.12.1994, p. 2.--------------------------------------------------


title: 2008/267/KE: Deċiżjoni tal-Parlament Ewropew u tal-Kunsill tal- 11 ta’ Marzu 2008 dwar il-mobilizzazzjoni tal-Fond tas-Solidarjetà ta’ l-UE dwar l-applikazzjoni tal-punt 26 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba

text:
               27.3.2008

               MT

               Il-Ġurnal Uffiċjali ta’ l-Unjoni Ewropea

               L 85/7

         DEĊIŻJONI TAL-PARLAMENT EWROPEW U TAL-KUNSILL
   tal-11 ta’ Marzu 2008
   dwar il-mobilizzazzjoni tal-Fond tas-Solidarjetà ta’ l-UE dwar l-applikazzjoni tal-punt 26 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba
   (2008/267/KE)
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw il-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b'mod partikulari l-punt 26 tagħha,
   Wara li kkunsidraw ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà ta’ l-Unjoni Ewropea (2),
   Wara li kkunsidraw il-proposta tal-Kummissjoni,
   Billi:

               (1)

               L-Unjoni Ewropea ħolqot Fond ta' Solidarjetà ta' l-Unjoni Ewropea (il-“Fond”) biex tesprimi s-solidarjetà tagħha fir-rigward tal-popolazzjoni ta’ reġjuni milquta minn katastrofi.

               (2)

               Il-Ftehima Interistituzzjonali tas-17 ta’ Mejju 2006 tippermetti l-mobilizzazzjoni tal-Fond sa l-ammont annwali massimu ta’ EUR 1 biljun.

               (3)

               Ir-Regolament (KE) Nru 2012/2002 fih id-dispożizzjonijiet li jippermettu l-mobilizzazzjoni tal-Fond.

               (4)

               Ir-Renju Unit ippreżenta talba bil-għan li jimmobilizza l-Fond, dwar diżastru kkawżat minn għargħar f'Ġunju u f’Lulju 2007,

         JIDDEĊIEDU:
   Artikolu 1
   Fil-qafas tal-baġit ġenerali ta' l-Unjoni Ewropea stabbilit għas-sena finanzjarja 2008, il-Fond ta' Solidarjetà ta' l-Unjoni Ewropea għandu jiġi mobilizzat sabiex jipprovdi s-somma ta' EUR 162 387 985 fi krediti ta' impenn u ta' ħlas.
   Artikolu 2
   Din id-deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmula fi Strasburgu, 11 ta’ Marzu 2008.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         J. LENARČIČ

      (1)  ĠU C 139, 14.6.2006, p. 1. Il-Ftehim kif emendat bid-Deċiżjoni 2008/29/KE tal-Parlament Ewropew u tal-Kunsill (ĠU L 6, 10.1.2008, p. 7).

      (2)  ĠU L 311, 14.11.2002, p. 3.


title: Deċiżjoni tal-Kunsill (PESK) 2016/596 tat-18 ta' April 2016 li testendi l-mandat tar-Rappreżentant Speċjali tal-Unjoni Ewropea għall-Asja Ċentrali

text:
               19.4.2016

               MT

               Il-Ġurnal Uffiċjali tal-Unjoni Ewropea

               L 103/24

         DEĊIŻJONI TAL-KUNSILL (PESK) 2016/596
   tat-18 ta' April 2016
   li testendi l-mandat tar-Rappreżentant Speċjali tal-Unjoni Ewropea għall-Asja Ċentrali
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 33 u l-Artikolu 31(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-15 ta' April 2015, il-Kunsill adotta d-Deċiżjoni (PESK) 2015/598 (1) li ħatret lis-Sur Peter BURIAN bħala r-Rappreżentant Speċjali tal-Unjoni Ewropea (RSUE) għall-Asja Ċentrali. Il-mandat tar-RSUE jiskadi fit-30 ta' April 2016.

               (2)

               Il-mandat tar-RSUE għandu jiġi estiż għal perijodu ieħor ta' 10 xhur.

               (3)

               Ir-RSUE ser jimplimenta l-mandat fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif stabbilit fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Rappreżentant Speċjali tal-Unjoni Ewropea
   Il-mandat tas-Sur Peter BURIAN bħala r-RSUE għall-Asja Ċentrali huwa estiż sat-28 ta' Frar 2017. Il-Kunsill jista' jiddeċiedi li l-mandat tar-RSUE jintemm qabel, abbażi ta' valutazzjoni mill-Kumitat Politiku u ta' Sigurtà (KPS) u proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ).
   Artikolu 2
   Objettivi ta' politika
   Il-mandat tar-RSUE għandu jkun ibbażat fuq l-objettivi ta' politika tal-Unjoni fl-Asja Ċentrali. Dawn l-objettivi jinkludu:

               (a)

               il-promozzjoni ta' relazzjonijiet tajba u mill-qrib bejn l-Unjoni u l-pajjiżi tal-Asja Ċentrali abbażi ta' valuri u interessi komuni kif stipulati fi ftehimiet rilevanti;

               (b)

               il-kontribut għat-tisħiħ tal-istabbiltà u l-kooperazzjoni bejn il-pajjiżi fir-reġjun;

               (c)

               il-kontribut għat-tisħiħ tad-demokrazija, l-istat tad-dritt, il-governanza tajba u r-rispett tad-drittijiet tal-bniedem u tal-libertajiet fundamentali fl-Asja Ċentrali;

               (d)

               l-indirizzar ta' theddidiet ewlenin, speċjalment ta' problemi speċifiċi b'implikazzjonijiet diretti għall-Unjoni;

               (e)

               it-titjib fl-effikaċja u l-viżibbiltà tal-Unjoni fir-reġjun, inkluż permezz tal-koordinazzjoni iżjed mill-qrib ma' sħab u organizzazzjonijiet internazzjonali oħra rilevanti, bħall-Organizzazzjoni għas-Sigurtà u Kooperazzjoni fl-Ewropa (OSKE) u n-Nazzjonijiet Uniti (NU).

         Artikolu 3
   Mandat
   1.   Sabiex jinkisbu l-objettivi ta' politika, il-mandat tar-RSUE għandu jkun li:

               (a)

               jippromwovi l-koordinazzjoni politika tal-Unjoni fuq bażi ġenerali fl-Asja Ċentrali u jgħin biex tkun żgurata l-konsistenza tal-azzjonijiet esterni tal-Unjoni fir-reġjun;

               (b)

               jimmonitorja, f'isem ir-RGħ, flimkien mas-Servizz Ewropew għall-Azzjoni Esterna (SEAE) u mal-Kummissjoni, il-proċess ta' implimentazzjoni tal-Istrateġija tal-Unjoni għal Sħubija Ġdida mal-Asja Ċentrali, ikkomplementat bil-konklużjonijiet rilevanti tal-Kunsill u rapporti ta' progress sussegwenti dwar l-implimentazzjoni tal-Istrateġija tal-Unjoni għall-Asja Ċentrali, jagħmel rakkomandazzjonijiet u jirrapporta lill-korpi rilevanti tal-Kunsill fuq bażi regolari;

               (c)

               jgħin lill-Kunsill biex tkompli tiġi żviluppata politika komprensiva fir-rigward tal-Asja Ċentrali;

               (d)

               isegwi mill-qrib l-iżviluppi politiċi fl-Asja Ċentrali billi jiżviluppa u jżomm kuntatti mill-qrib mal-gvernijiet, il-parlamenti, il-ġudikatura, is-soċjetà ċivili u l-mezzi ta' komunikazzjoni tal-massa;

               (e)

               iħeġġeġ lill-Każakistan, il-Kirgiżistan, it-Taġikistan, it-Turkmenistan u l-Użbekistan biex jikkooperaw fir-rigward ta' kwistjonijiet reġjonali ta' interess komuni;

               (f)

               jiżviluppa kuntatti u kooperazzjoni adatti mal-atturi interessati ewlenin fir-reġjun, u l-organizzazzjonijiet reġjonali u internazzjonali rilevanti kollha;

               (g)

               jikkontribwixxi għall-implimentazzjoni tal-politika tal-Unjoni dwar id-drittijiet tal-bniedem fir-reġjun f'kooperazzjoni mar-RSUE għad-Drittijiet tal-Bniedem, inklużi l-Linji Gwida tal-Unjoni dwar id-drittijiet tal-bniedem, b'mod partikolari l-Linji Gwida tal-Unjoni dwar it-Tfal u l-Konflitti Armati, kif ukoll dawk dwar il-vjolenza fuq in-nisa u l-bniet u l-ġlieda kontra l-forom kollha ta' diskriminazzjoni kontrihom, u tal-politika tal-Unjoni rigward ir-Riżoluzzjoni tal-Kunsill tas-Sigurtà tan-NU Nru 1325 (2000) dwar in-Nisa, il-Paċi u s-Sigurtà, inkluż billi jimmonitorja u jirrapporta dwar l-iżviluppi kif ukoll ifassal rakkomandazzjonijiet f'dan ir-rigward;

               (h)

               jikkontribwixxi, f'kooperazzjoni mill-qrib man-NU u l-OSKE, għall-prevenzjoni u r-riżoluzzjoni ta' konflitti billi jiżviluppa kuntatti mal-awtoritajiet u ma' atturi lokali oħra bħal organizzazzjonijiet mhux governattivi, partiti politiċi, minoranzi, gruppi reliġjużi u l-mexxejja tagħhom;

               (i)

               jagħti sehmu għall-formulazzjoni ta' aspetti tal-Politika Estera u ta' Sigurtà Komuni, fir-rigward tal-Asja Ċentrali li huma relatati mas-sigurtà tal-enerġija, is-sigurtà tal-fruntieri, il-ġlieda kontra l-kriminalità serja, inklużi d-droga u t-traffikar tal-bnedmin, kif ukoll il-ġestjoni tar-riżorsi tal-ilma, l-ambjent u t-tibdil fil-klima;

               (j)

               jippromwovi s-sigurtà reġjonali fil-fruntieri tal-Asja Ċentrali fil-kuntest tat-tnaqqis tal-preżenza internazzjonali fl-Afganistan.

         2.   Ir-RSUE għandu jappoġġa l-ħidma tar-RGħ u jżomm ħarsa ġenerali fuq l-attivitajiet kollha tal-Unjoni fir-reġjun.
   Artikolu 4
   Implimentazzjoni tal-mandat
   1.   Ir-RSUE għandu jkun responsabbli għall-implimentazzjoni tal-mandat, filwaqt li jaġixxi taħt l-awtorità tar-RGħ.
   2.   Il-KPS għandu jżomm kollegament privileġġjat mar-RSUE u għandu jkun il-punt ta' kuntatt primarju tar-RSUE mal-Kunsill. Il-KPS għandu jipprovdi gwida strateġika u direzzjoni politika lir-RSUE fil-qafas tal-mandat, mingħajr preġudizzju għas-setgħat tar-RGħ.
   3.   Ir-RSUE għandu jaħdem f'koordinazzjoni mill-qrib mas-SEAE u d-dipartimenti rilevanti tiegħu.
   Artikolu 5
   Finanzjament
   1.   L-ammont ta' referenza finanzjarja maħsub biex ikopri n-nefqa relatata mal-mandat tar-RSUE għall-perijodu mill-1 ta' Mejju 2016 sat-28 ta' Frar 2017 għandu jkun ta' EUR 800 000.
   2.   In-nefqa għandha tiġi amministrata f'konformità mal-proċeduri u r-regoli applikabbli għall-baġit ġenerali tal-Unjoni.
   3.   L-amministrazzjoni tan-nefqa għandha tkun soġġetta għal kuntratt bejn ir-RSUE u l-Kummissjoni. Ir-RSUE għandu jkun responsabbli quddiem il-Kummissjoni għal kull nefqa.
   Artikolu 6
   Formazzjoni u kompożizzjoni tal-iskwadra
   1.   Fil-limiti tal-mandat tar-RSUE u l-mezzi finanzjarji korrispondenti li jitpoġġew għad-dispożizzjoni, ir-RSUE għandu jkun responsabbli għall-formazzjoni ta' skwadra. It-tim għandu jinkludi l-konsulenza esperta dwar kwistjonijiet speċifiċi ta' politika kif jirrikjedi l-mandat. Ir-RSUE għandha żżomm lill-Kunsill u lill-Kummissjoni infurmati fil-pront dwar il-kompożizzjoni tal-iskwadra.
   2.   L-Istati Membri, l-istituzzjonijiet tal-Unjoni u s-SEAE jistgħu jipproponu l-issekondar ta' persunal biex jaħdmu mar-RSUE. Is-salarju ta' tali persunal issekondat għandu jkun kopert mill-Istat Membru, mill-istituzzjoni tal-Unjoni kkonċernata jew mis-SEAE, rispettivament. L-esperti ssekondati mill-Istati Membri mal-istituzzjonijiet tal-Unjoni jew mas-SEAE jistgħu wkoll jiġu assenjati lir-RSUE. Il-persunal internazzjonali b'kuntratt għandu jkollu ċ-ċittadinanza ta' Stat Membru.
   3.   Il-persunal issekondat kollu għandu jibqa' taħt l-awtorità amministrattiva tal-Istat Membru mandanti, l-istituzzjoni mandanti tal-Unjoni jew is-SEAE u għandu jwettaq dmirijietu u jaġixxi fl-interess tal-mandat tar-RSUE.
   4.   Il-persunal tar-RSUE għandu jitqiegħed fl-istess post li fih jinsab id-dipartiment rilevanti tas-SEAE sabiex tiġi żgurata l-koerenza u l-konsistenza tal-attivitajiet rispettivi tagħhom.
   Artikolu 7
   Privileġġi u immunitajiet tar-RSUE u tal-persunal tar-RSUE
   Il-privileġġi, immunitajiet u garanziji oħra neċessarji għat-tlestija u l-funzjonament bla tfixkil tal-missjoni tar-RSUE u tal-membri tal-persunal tar-RSUE għandhom jiġu miftehmin mal-pajjiżi ospitanti, kif adatt. L-Istati Membri u s-SEAE għandhom jagħtu l-appoġġ meħtieġ kollu għal dan il-għan.
   Artikolu 8
   Sigurtà ta' informazzjoni klassifikata tal-UE
   Ir-RSUE u l-membri tal-iskwadra tar-RSUE għandhom jirrispettaw il-prinċipji u l-istandards minimi ta' sigurtà stabbiliti bid-Deċiżjoni tal-Kunsill 2013/488/UE (2).
   Artikolu 9
   Aċċess għal informazzjoni u appoġġ loġistiku
   1.   L-Istati Membri, il-Kummissjoni, is-SEAE u s-Segretarjat Ġenerali tal-Kunsill għandhom jiżguraw li r-RSUE tingħata aċċess għal kwalunkwe informazzjoni rilevanti.
   2.   Id-delegazzjonijiet tal-Unjoni fir-reġjun u/jew l-Istati Membri, skont il-każ, għandhom jipprovdu appoġġ loġistiku fir-reġjun.
   Artikolu 10
   Sigurtà
   F'konformità mal-politika tal-Unjoni dwar is-sigurtà ta' persunal skjerat barra l-Unjoni f'kapaċità operattiva taħt it-Titlu V tat-Trattat, ir-RSUE għandu jieħu l-miżuri kollha raġonevolment prattikabbli, f'konformità mal-mandat tar-RSUE u skont is-sitwazzjoni tas-sigurtà fiż-żona ta' responsabbiltà, għas-sigurtà tal-persunal kollu taħt l-awtorità diretta tar-RSUE, b'mod partikolari billi:

               (a)

               jistabbilixxi pjan ta' sigurtà speċifiku għall-missjoni bbażat fuq il-gwida mis-SEAE, inkluż għal miżuri ta' sigurtà fiżiċi, organizzattivi u proċedurali speċifiċi li jirregolaw il-ġestjoni tal-moviment mingħajr periklu tal-persunal lejn, u ġewwa, iż-żona ta' responsabbiltà kif ukoll il-ġestjoni ta' inċidenti ta' sigurtà, u inkluż pjan ta' kontinġenza u pjan ta' evakwazzjoni;

               (b)

               jiżgura li l-persunal kollu skjerat barra mill-Unjoni jkun kopert b'assigurazzjoni ta' riskju għoli, kif meħtieġ mill-kondizzjonijiet fiż-żona ta' responsabbiltà;

               (c)

               jiżgura li jiġu implimentati r-rakkomandazzjonijiet miftehmin kollha li jsiru wara valutazzjonijiet regolari ta' sigurtà, u jippreżenta lill-Kunsill, lir-RGħ u lill-Kummissjoni rapporti bil-miktub dwar l-implimentazzjoni tagħhom u dwar kwistjonijiet oħra ta' sigurtà fil-qafas tar-rapport ta' progress u r-rapport dwar l-implimentazzjoni tal-mandat.

         Artikolu 11
   Rapportar
   Ir-RSUE għandu jipprovdi regolarment lir-RGħ u lill-KPS rapporti bil-fomm u bil-miktub. Ir-RSUE għandu jirrapporta wkoll lill-gruppi ta' ħidma tal-Kunsill, kif neċessarju. Għandhom jiġu ċċirkolati rapporti regolari permezz tan-netwerk COREU. Ir-RSUE jista' jipprovdi rapporti lill-Kunsill Affarijiet Barranin. F'konformità mal-Artikolu 36 tat-Trattat, ir-RSUE jista' jiġi involut fl-għoti ta' informazzjoni lill-Parlament Ewropew.
   Artikolu 12
   Koordinazzjoni
   1.   Ir-RSUE għandu jikkontribwixxi għall-unità, il-konsistenza u l-effikaċja tal-azzjoni tal-Unjoni u għandha tgħin sabiex ikun żgurat li l-istrumenti kollha tal-Unjoni u l-azzjonijiet kollha tal-Istati Membri jiġu utilizzati konsistentement, sabiex jinkisbu l-objettivi ta' politika tal-Unjoni. L-attivitajiet tar-RSUE għandhom jiġu kkoordinati mad-dipartiment ġeografiku rilevanti tas-SEAE, kif ukoll mal-Kummissjoni, u ma' dawk tar-RSUE għall-Afganistan. Ir-RSUE għandu jipprovdi informazzjoni fuq bażi regolari lill-missjonijiet tal-Istati Membri u lid-delegazzjonijiet tal-Unjoni.
   2.   Fuq il-post, għandu jinżamm kollegament mill-qrib mal-Kapijiet tal-Missjoni tal-Istati Membri u mal-Kapijiet tad-delegazzjonijiet tal-Unjoni. Huma għandhom jagħmlu kull sforz biex jassistu lir-RSUE fl-implimentazzjoni tal-mandat. Ir-RSUE għandu wkoll iżomm kollegament ma' atturi internazzjonali u reġjonali oħrajn fuq il-post.
   Artikolu 13
   Reviżjoni
   L-implimentazzjoni ta' din id-Deċiżjoni u l-konsistenza tagħha ma' kontributi oħrajn mill-Unjoni lir-reġjun għandhom jiġu riveduti regolarment. Ir-RSUE għandu jippreżenta lill-Kunsill, lir-RGħ, u lill-Kummissjoni rapport ta' progress sal-aħħar ta' Awwissu 2016 u rapport komprensiv dwar l-implementazzjoni tal-mandat sal-aħħar ta' Novembru 2016.
   Artikolu 14
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, it-18 ta' April 2016.

            Għall-Kunsill

            Il-President

         F. MOGHERINI

      (1)  Deċiżjoni tal-Kunsill (PESK) 2015/598 tal-15 ta' April 2015 li taħtar ir-Rappreżentant Speċjali tal-Unjoni Ewropea għall-Asja Ċentrali (ĠU L 99, 16.4.2015, p. 25).

      (2)  Deċiżjoni tal-Kunsill 2013/488/UE tat-23 ta' Settembru 2013 dwar ir-regoli tas-sigurtà għall-protezzjoni ta' informazzjoni klassifikata tal-UE (ĠU L 274, 15.10.2013, p. 1).


title: Id-Deċiżjoni tal-Kunsill tas-17 ta' Marzu 1980 li taċċetta f'isem il-Komunità l-Anness tal-Konvenzjoni Internazzjonali dwar is-simplifikazzjoni u l-armonizzazzjoni tal-proċeduri doganali

text:
Avviż Legali Importanti

|

31980D0391

Official Journal L 100 , 17/04/1980 P. 0027 - 0031 Finnish special edition: Chapter 2 Volume 2 P. 0162  Swedish special edition: Chapter 2 Volume 2 P. 0162  Greek special edition: Chapter 11 Volume 19 P. 0231  Spanish special edition: Chapter 02 Volume 6 P. 0214  Portuguese special edition Chapter 02 Volume 6 P. 0214

		Id-Deċiżjoni tal-Kkunsilltas-17 ta' Marzu 1980li taċċetta f'isem il-Komunità l-Anness tal-Konvenzjoni Internazzjonali dwar is-simplifikazzjoni u l-armonizzazzjoni tal-proċeduri doganali(80/391/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea,Wara li kkunsidra r-rakkomandazzjoni mill-Kummissjoni,Billi, skond id-Deċiżjoni 75/199/KEE [1] il-Komunità hija parti fil-Konvenzjoni Internazzjonali dwar is-simplifikazzjoni u l-armonizzazjoni tal-proċeduri doganali;Billi l-Anness tal-Konvenzjoni msemmija li tikkonċerna l-importazzjoni mill-ġdid fl-istess stat tista’ tiġi aċċettata mill-Komunità;Billi huwa xorta waħda rakkomandabbli li din l-aċċettazzjoni tkun soġġetta għal ċerti riservi sabiex jittieħed kont tal-ħtiġiet speċjali ta' l-unjoni doganali,IDDEĊIEDA KIF ĠEJ:Artikolu 1L-Anness B.3 li jikkonċerna l-importazzjoni mill-ġdid fl-istess stat tal-Konvenzjoni Internazzjonali dwar is-simplifikazzjoni u l-armonizzazjoni tal-proċeduri doganali huwa b'din id-Deċiżjoni aċċettat f'isem il-Komunità, b'riservi fuq il-livell 2 u l-prattiċi rakkomandati 8, 11, 12 u 24.It-test ta' l-Anness imsemmi huwa mehmuż ma’ din id-Deċiżjoni.Artikolu 2Il-President tal-Kunsill għandu jinnomina l-persuna intitolata li tinnotifika lis-Segretarju Ġenerali tal-Kunsill għall-Kooperazzjoni Doganali bl-aċċettazzjoni mill-Komunità, soġġetta għar-riżervi msemmija fl-Artikolu 1, ta' l-Anness li jikkonċerna l-importazzjoni mill-ġdid fl-istess stat.Magħmula fi Brussel, fis-17 ta' Marzu 1980.Għall-KunsillIl-PresidentJ. Santer[1] ĠU L 100, tal-21.4.1975, p. 1.--------------------------------------------------L-ANNESS B.3L-ANNESS LI JIKKONĊERNA L-IMPORTAZZJONI MILL-ĠDID FL-ISTESS STATDAĦLAL-oġġetti huma ta' spiss impurtati mill-ġdid fil-pajjiż min fejn kienu ġew esportati fl-istess stat li kienu qabel l-esportazzjoni. F’ħafna każi, din l-importazzjoni mill-ġdid setgħet titbassar fil-mument ta' l-esportazzjoni, f'liema każ l-oġġetti setgħu ġew esportati b'notifika ta' ritorn prospettat. Iżda, f'ċerti każi, l-oġġetti jiġu mpurtati mill-ġdid minħabba f'ċirkostanzi li jqumu wara l-esportazzjoni tagħhom.Il-leġislazzjoni nazzjonali tal-biċċa l-kbira ta' l-Istati tinkludi dispożizzjonijiet li jippermettu li dawn l-oġġetti impurtati mill-ġdid jidħlu ħielsa mid-dazji ta' importazzjoni u t-taxxi u tipprovdi għar-rimbors ta' kull dazju ta' esportazzjoni jew taxxa li jkunu tħallsu fil-waqt ta' l-esportazzjoni. Il-proċedura doganali li tipprovdi għall-importazzjoni mingħajr dazju ta' dan it-tip u r-rimbors hija dik ta' l-importazzjoni mill-ġdid fl-istess stat. Din il-proċedura tiġi konċessa soġġetta għall-kondizzjoni li l-identita’ ta' l-oġġetti tkun tista’ tiġi stabbilita. Għandhom jitħallsu s-somom kollha dovuti bħala riżultat tar-rimbors jew remissjoni ta' jew eżenzjoni kondizzjoninali mid-dazji u t-taxxi jew tas-sussidji kollha jew ammonti oħra mogħtija fil-mument ta' l-esportazzjoni.Dan l-Anness ma’ japplikax għall-importazzjoni mill-ġdid ta' l-oġġetti personali tal-vjaġġaturi jew ta' mezzi ta' trasport għall-użu privat.TIFSIRIETGħall-finijiet ta' dan l-Anness:(a) it-terminu "importazzjoni mill-ġdid fl-istess stat" ifisser il-proċedura doganali li taħtha l-oġġetti li ġew esportati u li kienu fiċ-ċirkolazzjoni libera jew li kienu prodotti ta' kumpens jistgħu jittieħdu għall-użu domestiku ħielsa mid-dazji ta' importazzjoni u t-taxxi, sakemm ma’ jkunux għaddew minn ebda manifattura, proċessar jew tiswija barra l-pajjiż. Għandhom jitħallsu s-somom kollha dovuti bħala riżultat tar-rimbors jew remissjoni jew ta' l-eżenzjoni kondizzjonali mid-dazji u t-taxxi jew ta' kull sussidju jew ammonti oħra mogħtija ma l-esportazzjoni;(b) it-terminu "awtorizzazjoni għall-użu domestiku" ifisser il-proċedura doganali li tipprovdi li l-oġġetti impurtati jistgħu jibqgħu permanentement fit-territorju doganali. Din il-proċedura timplika l-ħlas tad-dazji ta' importazzjoni kollha u t-taxxi dovuti u t-twettiq tal-formalitajiet doganali neċessarji kollha;(ċ) it-terminu "dazji ta' importazzjoni u taxxi" ifisser id-dazji doganali u d-dazji l-oħra kollha, taxxi, drittijiet jew ħlasijiet oħra li jinġabru dwar jew b'konnessjoni ma’ l-importazzjoni ta' l-oġġetti, iżda ma’ jinkludix id-drittijiet u ħlasijiet li jkunu limitati fl-ammont għall-valur approssimattiv tas-servizzi mogħtija;(d) it-terminu "dazji ta' esportazzjoni u taxxi" ifisser id-dazji doganali u d-dazji l-oħra kollha, taxxi, drittijiet jew ħlasijiet oħra li jinġabru dwar jew b'konnessjoni ma’ l-esportazzjoni ta' l-oġġetti, iżda ma’ jinkludix id-drittijiet u l-ħlasijiet li jkunu limitati fl-ammont għall-valur approssimativ tas-servizzi mogħtija;(e) it-terminu "oġġetti esportati b'notifika ta' ritorn prospettat" ifisser oġġetti speċifikati mid-dikjarant li huma maħsuba għall-importazzjoni mill-ġdid, li fir-rigward tagħhom jistgħu jittieħdu miżuri ta' l-identifikazzjoni mid-dwana sabiex jiffaċilitaw l-importazzjoni mill-ġdid fl-istess stat;Nota:Oġġetti esportati b'notifika ta' ritorn prospettat jistgħu jitqiesu bħala mqiegħdha taħt proċedura doganali mfissra bħala "esportazzjoni temporanja";(f) it-terminu "oġġetti f ċirkolazzjoni libera" ifisser l-oġġetti li jista’ jsir disponiment minnhom mingħajr restrizzjonijiet doganali;(g) it-terminu "prodotti li jikkompensaw" ifisser il-prodotti miksuba matul jew bħala riżultat tal-manifattura, ipproċessar jew tiswija ta' l-oġġetti temporanjament ammessi għall-ipproċessar intern;(h) it-terminu "dikjarazzjoni ta' l-oġġetti" ifisser dikjarazzjoni magħmula fil-forma preskritta mid-dwana, li biha l-persuni interessati jindikaw il-proċedura doganali li għandha tiġi applikata għall-oġġetti u jfornu l-partikolaritajiet li d-dwana jitolbu li jiġu dikjarati għall-applikazzjoni ta' dik il-proċedura;(ij) it-terminu "persuna" ifisser kemm il-persuni fiżiċi u kemm dawk legali, kemm-il darba l-kuntest ma jitlobx mod-ieħor.PRINĊIPJI1. LivellL-importazzjoni mill-ġdid fl-istess stat għandha tiġi regolata mid-dispożizzjonijiet ta' dan l-Anness.2. LivellIl-leġislazzjoni nazzjonali għandha tispeċifika l-kondizzjonijiet li għandhom jiġu sodisfatti u l-formalitajiet doganali li għandhom jitwettqu għall-importazzjoni mill-ġdid fl-istess stat.Nota:L-importazzjoni mill-ġdid fl-istess stat hija soġġetta għall-identifikazzjoni ta' l-oġġetti bħala l-oġġetti esportati għas-sodisfazzjon ta' l-awtoritajiet tad-dwana.DISPOSIZZJONIJIET ĠENERALI3. LivellL-importazzjoni mill-ġdid fl-istess stat tkun permessa wkoll jekk parti biss mill-oġġetti esportati tkun impurtata mill-ġdid.4. Il-prattika rakkomandataMeta ċ-ċirkostanzi hekk jiġġustifikaw, l-importazzjoni mill-ġdid fl-istess stat għandha tkun permessa wkoll jekk l-oġġetti jkunu impurtati mill-ġdid minn persuna li ma’ tkunx il-persuna li tkun esportathom.5. LivellL-importazzjoni mill-ġdid m'għandiex tiġi rifjutata fuq il-bażi li l-oġġetti jkunu ġew użati jew saritilhom ħsara, jew ikunu ddeterjoraw matul il-permanenza tagħhom barra mill-pajjiż.6. LivellL-importazzjoni mill-ġdid fl-istess stat m'għandiex tiġi rifjutata fuq il-bażi li, matul il-permanenza tagħhom barra l'pajjiż, l-oġġetti jkunu saru fuqhom operazzjonijiet neċessarji għall-preservazzjoni jew il-manutenzjoni tagħhom sakemm, iżda, l-valur tagħhom fil-mument ta' l-esportazzjoni ma jkunux ittejjeb minn operazzjonijiet ta' dan it-tip.7. LivellL-importazzjoni mill-ġdid fl-istess stat m'għandiex tkun limitata għall-oġġetti impurtati direttament minn barra iżda għandha tkun awtorizzata wkoll għall-oġġetti li jkunu taħt proċedura doganali oħra.8. Prattika rakkomandataIl-projbizzjonijiet u r-restrizzjonijiet ekonomiċi fuq l-importazzjoni m'għandhomx jiġu applikati għall-oġġetti impurtati mill-ġdid fl-istess stat li kienu f'ċirkolazzjoni libera meta ġew esportati.9. Il-prattika rakkomandataL-importazzjoni mill-ġdid fl-istess stat m'għandiex tiġi rifjutata fuq il-bażi tal-pajjiż minn fejn l-oġġetti ġew ikkunsinnati.10. LivellL-importazzjoni mill-ġdid fl-istess stat m'għandiex tiġi rifjutata fuq il-bażi li l-oġġetti kienu esportati mingħajr notifika ta' ritorn prospettat.L-ISKADENZA GĦALL-IMPORTAZZJONI MILL-ĠDID FL-ISTESS STAT11. Il-prattika rakkomandataFejn ikunu ffissati skadenzi fil-leġislazzjoni nazzjonali li warajhom l-importazzjoni mill-ġdid fl-istess stat ma’ tiġix konċessa, dawk il-limiti għandhom ikunu ta' tul biżżejjed sabiex jitqiesu ċ-ċirkostanzi differenti ta' kull tip ta' każ li fih l-importazzjoni mill-ġdid fl-istess stat tista' tingħata u m'għandhomx ikunu ta' anqas minn sena.IR-RIMBORS TAD-DAZJI TA' ESPORTAZZJONI U T-TAXXI12. Il-prattika rakkomandataId-dazji ta' esportazzjoni u t-taxxi kollha mħallsa għandhom jitħallsu lura mill-aktar fis possibli wara li l-oġġetti jkunu ġew impurtati mill-ġdid fl-istess stat.L-UFFIĊĊJI TAD-DWANA KOMPETENTI13. LivellL-uffiċċji tad-dwana li fihom l-oġġetti jistgħu jiġu dikjarati għall-użu domestiku jkunu kompetenti wkoll sabiex jawtorizzaw l-importazzjoni mill-ġdid fl-istess stat.14. LivellGħandhom isiru provvedimenti sabiex l-oġġetti mpurtati mill-ġdid fl-istess stat jitħallew jiġu dikjarati f’uffiċċju tad-dwana li ma' jkunx dak li minnu ġew esportati.DIKJARAZZJONI TA' L-OĠĠETTI15. Il-prattika rakkomandataIl-formuli tad-dikjarazzjoni ta' l-oġġetti użati għall-importazzjoni mill-ġdid fl-istess stat għandhom jiġu armonizzati ma’ dawk użati għall-awtorizzazjoni għall-użu domestiku.Noti:1. F'xi pajjiżi d-dikjarazzjojni għall-esportazzjoni ta' l-oġġetti b'notifika ta' ritorn prospettat jistgħu jintużaw ukoll għall-importazzjoni mill-ġdid fl-istess stat.2. Fejn l-oġġetti jkunu ġew esportati taħt kopertura ta' carnet ATA skond il-Konvenzjoni Doganali dwar il-carnet ATA għall-ammissjoni temporanja ta' oġġetti, magħmula fi Brussel fis-6 ta' Diċembru 1961, l-importazzjoni mill-ġdid sseħħ taħt il-kopertura ta' dak il-carnet.16. Il-prattika rakkomandataMa għandha tintalab l-ebda dikjarazzjoni ta' l-oġġetti bil-miktub għall-oġġetti mpurtati mill-ġdid fl-istess stat ta' ppakkjar, kontejners, pallets u vetturi kummerċjali tat-triq li jkunu fl-użu għat-trasport internazzjonali ta' l-oġġetti, sakemm l-awtoritajiet tad-dwana jkunu sodisfatti li l-oġġetti kienu f'ċirkolazzjoni libera fil-mument ta' l-esportazzjoni.DOKUMENTAZZJONI LI GĦANDHA TIĠI PREŻENTATA B'SOSTENN GĦAD-DIKJARAZJONI GĦALL-IMPORTAZZJONI MILL-ĠDID FL-ISTESS STAT17. LivellB'sostenn għad-dikjarazzjoni għall-importazzjoni mil-ġdid fl-istess stat l-awtoritajiet tad-dwana għandhom jitolbu l-produzzjoni ta' dawk id-dokumenti biss li jkunu kkunsidrati neċessarji sabiex jiġi żgurat li l-kondizzjonijiet stabbiliti għall-applikazzjoni tal-proċedura jkunu sodisfatti.Nota:L-awtoritajiet tad-dwana jistgħu jitolbu l-produzzjoni tad-dikjarazzjoni ta' l-esportazzjoni, dokumenti oħra ta' l-esportazzjoni, fatturi, kuntratti, eċċ., li jkollhom x'jaqsmu ma’ l-oġġetti esportati, u l-korrispondenza skambjata fir-rigward tar-ritorn ta' l-oġġetti.18. Il-prattika rakkomandataFejn l-oġġetti li għandhom jiġu impurtati mill-ġdid fl-istess stat ġew esportati b'notifika ta' ritorn prospettat, l-awtoritajiet tad-dwana normalment ma għandhomx jitolbu b'sostenn għad-dikjarazzjoni ta' l-importazzjoni mill-ġdid fl-istess stat l-ebda dokument ħlief id-dikjarazzjoni ta' l-oġġetti jew id-dokument ta' identifikazzjoni maħruġ fil-mument ta' l-esportazzjoni.Noti:1. F'ċerti pajjiżi d-dikjarazzjoni għall-esportazzjoni b'notifika ta' ritorn prospettat hija l-uniku dokument li hu meħtieġ għall-importazzjoni mill-ġdid fl-istess stat.2. L-identità ta' l-oġġetti tista’ tiġi stabbilita mill-awtoritajiet tad-dwana fuq il-bażi tal-miżuri ta' identifikazzjoni meħuda fil-mument ta' l-esportazzjoni.OĠĠETTI ESPORTATI B'NOTIFIKA TA' RITORN PROSPETTAT(a) Oġġetti li għandhom jiġu esportati b'notifika ta' ritorn prospettat19. Il-prattika rakkomandataL-awtoritajiet tad-dwana għandhom, fuq talba tad-dikjarant, jippermettu li oġġetti jiġu esportati b'notifika ta' ritorn prospettat, u għandhom jieħdu il-passi kollha neċessarji sabiex jiffaċilitaw l-importazzjoni mill-ġdid fl-istess stat.(b) L-uffiċċji tad-dwana kompetenti għall-esportazzjoni b'notifika tal-qliegħ prospetattat20. LivellL-uffiċċji tad-dwana li fihom l-oġġetti jistgħu jiġu esportati direttament ikunu wkoll kompetenti sabiex jawtorizzaw l-esportazzjoni bin-notifika ta' ritorn prospettat.(ċ) Dikjarazzjoni ta' l-oġġetti għall-esportazzjoni bin-notifika ta' ritorn prospettat.21. Prattika rakkomandataIl-formuli tad-dikjarazzjoni ta' l-oġġetti użati għall-esportazzjoni ta' oġġetti b’notifika ta' ritorn prospettat għandhom jiġu armonizzati ma' dawk użati għall-esportazzjoni diretta.Nota:Esportazzjoni b'notifika ta' ritorn prospettat tista’ tiġi awtorizzata wkoll taħt kopertura ta' carnet ATA minflok dokument doganali nazzjonali.(d) Dokumentazzjoni li għandha tiġi preżentata bħala sostenn għad-dikjarazzjoni għall-esportazzjoni b'notifika ta' ritorn prospettat22. LivellB'sostenn għad-dikjarazzjoni għall-esportazzjoni b'notifika ta' ritorn prospettat l-awtoritajiet tad-dwana għandhom jitolbu biss dawk id-dokumenti li jqisu neċessarji jabiex jippermettu l-kontroll ta' l-operazzjoni u jiżguraw il-konformità mal-ħtiġiet kollha li għandhom x’jaqsmu ma' l-applikazzjoni tar-restrizzjonijiet rilevanti jew regolamenti oħra.(e) Identifikazzjoni ta' l-oġġetti esportati b'notifika ta' ritorn prospettat23. LivellMeta jistabbilixxu n-natura tal-miżuri ta' identifikazzjoni li għandhom jittieħdu fir-rigward ta' l-oġġetti esportati b'notifika ta' ritorn prospettat, l-awtoritajiet tad-dwana għandhom jqisu b'mod partikolari n-natura ta' l-oġġetti u l-interessi ta' dħul involuti.Nota:Għall-identifikazzjoni ta' l-oġġetti li għandhom jiġu esportati b'notifika ta' ritorn prospettat, l-awtoritajiet tad-dwana jistgħu iwaħħlu marki tad-dwana (siġilli, timbri, perforazzjonijiet, eċċ.), jew joqogħdu fuq marki, numri jew indikazzjonijiet oħra permanentement imwaħħla ma’ l-oġġetti jew fuq id-deskrizzjoni ta' l-oġġetti, pjanti fuq skala jew ritratti, jew jieħdu kampjuni.(f) Faċilitajiet mogħtija għall-oġġetti esportati b'notifika ta' ritorn prospettat24. Il-prattika rakkomandataL-oġġetti esportati b'notifika ta' ritorn prospettat għandhom jingħataw eżenzjoni kondizzjonali mid-dazji ta' esportazzjoni u t-taxxi kollha applikabbli.Nota:Id-dikjarant jista’ jintalab jipprovdi garanzija għall-ġbir lura tas-somom li jkunu dovuti li kieku l-oġġetti ma' jiġux impurtati mill-ġdid sa xi skadenza speċifikata.25. LivellFuq talba tal-persuna interessata, l-awtoritajiet tad-dwana għandhom jippermettu li l-esportazzjoni b'notifika ta' ritorn prospettat tiġi konvertita f'esportazzjoni definittiva, soġġetta għall-konformità mal-kondizzjonijiet u formalitajiet rilevanti.Noti:1. Id-dazji ta' esportazzjoni u t-taxxi kollha mhux imħallsa jsiru dovuti.2. Normalment, hu permess kull rimbors jew eżenzjoni minn dazji jew taxxi li ma’ setgħux jiġu miksuba minħabba li l-oġġetti kienu esportati b'notifika ta' ritorn prospettat.26. Il-prattika rakkomandataMeta l-istess oġġetti jkunu ser jiġu esportati b'notifika ta' ritorn prospettat u importati mill-ġdid fl-istess stat bosta drabi, l-awtoritajiet tad-dwana għandhom, fuq talba tad-dikjarant, jippermettu li d-dikjarazzjoni għall-esportazzjoni b'notifika ta' ritorn prospettat preżentata dwar l-ewwel esportazzjoni tkopri l-esportazzjonijiet mill-ġdid u l-esportazzjonjiet ta' l-oġġetti sussegwenti matul perjodu speċifikat.Nota:L-importazzjonjiet mill-ġdid u esportazzjonijiet sussegwenti jistgħu jiġu reġistrati fuq id-dikjarazzjoni ta' l-oġġetti mill-awtoritajiet tad-dwana, permezz ta' ttimbrar jew ċertifikazzjoni xierqa.INFORMAZZJONI LI GĦANDHA X’TAQSAM MA' L-IMPORTAZZJONI MILL-ĠDID FL-ISTESS STAT27. LivellL-awtoritajiet tad-dwana għandhom jiżguraw li l-informazzjoni kollha rilevanti li għandha x’taqsam ma' l-importazzjoni mill-ġdid fl-istess stat tkun disponibbli malajr għal kull persuna interessata.--------------------------------------------------


title: 2014/619/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit tal-Aġenzija tal-GNSS Ewropea għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/307

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit tal-Aġenzija tal-GNSS Ewropea għas-sena finanzjarja 2012
   (2014/619/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija tal-GNSS Ewropea għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija tal-GNSS Ewropea għas-sena finanzjarja 2012, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (UE) Nru 912/2010 tal-Parlament Ewropew u tal-Kunsill tat-22 ta’ Settembru 2010 li jistabbilixxi l-Aġenzija Ewropea GNSS (4), u b’mod partikolari l-Artikolu 14 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0223/2014),

               1.

               Jagħti l-kwittanza lid-Direttur Eżekuttiv tal-Aġenzija tal-GNSS Ewropea għall-implimentazzjoni tal-baġit tal-Aġenzija għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija tal-GNSS Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 261.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 276, 20.10.2010,p. 11.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.